(VIDEO/FOTO) PONOVO RAT U ATINI! Huligani AEK-a i PAOK-a divljali po gradu - Informer\nFudbaleri PAOK-a osvojili su Kup Grčke pobedom nad AEK-om (2:0), ali je meč pao u senku navijačkih nereda pre, tokom i posle utakmice\nHuligani koji prate atinski i solunski klub žestoko su se sukobljavali međusobno gde su se dohvatili, a usput su se tukli i sa policijom.\nPrema navodima grčkih medija, u tučama su korišćeni i noževi, a zabeležen je čak i jedan pokušaj da se zapale policajci bačenim molotovljevim koktelom!?\nEkipa PAOK-a je pobedila u finalu sa 2:0 i time sprečila AEK da osvoji duplu krunu. Srpski napadač Aleksandar Prijović je promašio penal kod rezultata 0:0, ali se kasnije iskupio asistencijom za drugi gol crno-belih.\nAEK PAOK Grčka huligani\n(VIDEO) PAOK UZEO KUP, a huligani ponovo divljali pre meča!


JKP "Gradske pijace" i ove godine učestvuje u obeležavanju Svetskog dana turizma | Najnovije vesti - Srbija danas\n24.09.2021. • 15:27 Srbija Danas\nAgencija UN za turizam je kao temu ovogodišnjeg Svetskog dana turizma odredila "Turizam za inkluzivni rast"\nSvetski dan turizma biće i ove godine obeležen na Adi Ciganliji, jednoj od deset turističkih atrakcija Beograda poznatoj po prirodnom ambijentu i brojnim sportsko - rekreativnim kapacitetima. Ove godine će Svetski dan turizma 27. septembar, biti obeležen dan ranije, u nedelju, 26. septembra od 11:00 do 17:00 sati.\nNa prostoru Kamen - grada predstaviće se turističke organizacije i preduzeća koja doprinose unapređenju i razvoju turizma i promociji Srbije i Beograda. Posetioci će kroz emitovanje promotivnih filmova moći da se upoznaju sa atraktivnim domaćim turističkim destinacijama uz muzički program.\nAgencija UN za turizam je kao temu ovogodišnjeg Svetskog dana turizma odredila "Turizam za inkluzivni rast".\nRazlog za učešće JKP "Gradske pijace" na ovoj manifestaciji, jeste činjenica da su beogradske pijace prepoznate ne samo kao mesta dobre nabavke, već i socijalne interakcije i pozitivne atmosfere.\nPored bogate i raznovrsne ponude proizvoda, beogradske pijace, koje su inače zbog svog izgleda i značaja ucrtane u turističku mapu Beograda, predstavljaju i mesta koja rado posećuju strani turisti. Posetiocima naše prestonice je obilazak pijaca jedinstvena prilika da osete pravi duh i nepresušnu energiju Beograda, uslužnost prodavaca i srdačnost njenih stanovnika.\nNa manifestaciji obeležavanja Svetskog dana turizma JKP "Gradske pijace" učestvovaće sa svojim izlagačima sa brojnih manifestacija koje ovo preduzeće godinama uspešno organizuje, dok će atmosferu upotpuniti muzički izvođači koji inače nastupaju na beogradskim pijacama.\nJKP "Gradske pijace" - tradicija koja traje\nJKP pijace Ada Ciganlija Beograd turizam kamen


RTS :: Eraković uspešno operisan, na terenu u finišu sezone\nFudbal Eraković uspešno operisan, na terenu u finišu sezone\nutorak, 23. feb 2021, 13:35 -> 13:39\nDefanzivac Crvene zvezde Strahinja Eraković, uspešno je operisan u Beogradu. Štopera crveno-belih očekuje pauza tokom koje će raditi na što bržem oporavku, kako bi se što pre vratio na teren i tako mogao da pomogne svojim saigračima u izazovima koji ih očekuju u nastavku sezone, navodi se na sajtu kluba.\nTalentovani defanzivac se povredio u Nišu, kada su crveno-beli gostovali Radničkom po veoma lošim uslovima i na terenu koji je stvarao velike probleme fudbalerima oba tima. Zvezda je golom Ivanića slavio, a Stanković je u 77. minutu izvršio izmenu kada se Eraković požalio na povredu. Rezultati su pokazali da je naš defanzivac doživeo povedu pete metatarzalne kosti.\nMladi štoper crveno-belih, koji je prošao sve omladinske selekcije Crvene zvezde, ustalio se u timu ove godine, ali zbog povrede koju je doživeo moraće da odsustvuje sa terena neko vreme.\nEraković je tokom sezone odlično izvršavao sve zadatke u odbrani, pa je tako pokazao da je velika budućnost Crvene zvezde. Ipak, očekuje se da će mladi štoper moći da pomogne svojim saigračima u finišu sezone, kao i da će nastaviti da pruža sjajne partije u budućnosti.


Jelena preko Šafarove do četvrtfinala protiv Serene\n– February 19, 2014Posted in: Glavne vesti\nU 2. kolu Premijer turnira u Dubaiju, u dva tesna seta, 7-5, 6-4, Jelena Janković je savladala sedmi put u devet duela Luciju Šafarovu.\nJelena je u prvom setu bila ta koja je bila bliža brejku, na startu je propustila tri vezane brejk lopte, a tokom seta je propustila još četiri. U finišu seta je osma bila srećna pa je sa 7-5 rešila set u svoju korist.\nMomentum je prenela i u drugi set, stigla je do 3-1, a onda je Čehinja poravnala rezultat. U desetom gemu, kada je servirala da ostane u meču, Šafarova je dozvolila Jeleni 15-40, a drugu brejk, ujedno i meč loptu, Jelena koristi za plasman u četvrtfinale.\nZa polufinale Jeleni na putu stoji Serena Vilijams, koja sa specijalnom pozivnicom igra ovde. Prošle godine, u polufinalu Šampionata u Istanbulu, kao i finalima Čarlstona i Pekinga, Serena je odnela tri pobede, svaku u tri seta.


Zakupac Svetog Stefana ne može bez finansijske pomoći – Bankar.me\nSpoljni revizor Crowe Mne ukazao je na neizvijesnost i na sumnju da je kompanija Adrijatik propertis, zakupac Svetog Stefana, sposobna da nastavi da stalno posluje i uredno izvršava svoje obaveze. Revizor je u dijelu svog izvještaja pod nazivom „Skretanje pažnje“ konstatovao da su kratkoročna rezervisanja i kratkoročne obaveze kompanije veće od njegove obrtne imovine za oko 1,9 miliona eura.\n– Ukupni kapital društva na dan 31. decembar 2020. godine je negativan i iznosi 41.469.328 eura (na dan 31. decembra 2019. godine negativan kapital iznosio je 42.990.064 eura). Ova pitanja, kao i neizvijesnosti vezane za kovid-19 objelodanjeni u napomeni 34, ukazuju na postojanje materijalno značajnih neizvijesnosti, koje mogu da izazovu sumnju u sposobnost društva da nastavi sa poslovanjem u skladu sa načelom stalnosti poslovanja. Sposobnost društva da nastavi sa poslovanjem u skladu sa načelom stalnosti poslovanja zavisi, između ostalog, i od kontinuirane podrške od strane vlasnika društva. Vlasnik društva je dana 15. marta 2021. godine izdao pismo podrške u kome se obavezao da finansijski podrži društvo 12 mjeseci nakon datuma izvještaja nezavisnog revizora, kao i da za to raspolaže neophodnim sredstvima – piše u revizorskom izvještaju, koji je zaključen 8. juna 2021. godine.\nKompanija Adrijatik propertis tokom prošle godine prihodovala je 3.192.081 euro, odnosno četiri puta manje nego 2019. godine. To se može vidjeti u finansijskim izvještajima te firme, koji su dostavljeni Upravi prihoda i carina Crne Gore.\nPrevious Nedjeljni poslovni horoskop 11. oktobar – 17. oktobar\nSljedeći Luka Kotor za pola godine prihodovala samo 10 hiljada eura


Uz Novaka Đokovića i njegovog rivala, Ukrajinca Aleksandra Dolgopolova, u polufinale mastersa u Sinsinatiju plasirali su se Endi Marej i Rodžer Federer.\nFederer i Marej su se ne tako davno sastali i u jednom mnogo važnijem, grend slem polufinalu, kada je na Vimblodnu Švajcarac trijumfovao sa 7:5, 7:5, 6:4.\n"Umoran sam. I grao sam mnogo mečeva, od kojih su neki trajali do kasno u noć, a i moj oporavak nije bio baš savršen. Tako da sam prosto srećan što sam uspeo da prebrodim mnoge izazove i teške situcije", rekao je Marej koji je u prethodnoj rundi spasao meč loptu i igrao tri sata pre nego što je eliminisao Grigora Dimitrova.\nFederer, sa druge strane, nije imao većih problema u svom nastupu.\n"Dobro sam se osećao, posebno u prvom setu. Naročito mi je bio važan onaj gem u kome sam i pored 0:40 uspeo da sprečim brejk. Imam dovoljno iskustva da znam da se mečevi mogu preokrenuti za tili čas", rekao je švajcarski as, koji vodi sa 13:11 u pobedama protiv predstojećeg rivala, Mareja.\nOni će na teren izaći tek kada svoj meč okončaju Đoković i Dolgopolov, koji ove subote igraju od 19 časova po srednjeevropskom vremenu.


255. premijera Omladinskog pozorišta Dadov: Greta iz Fausta - Dan u Beogradu\nNaslovna » Izlasci » Pozorište » 255. premijera Omladinskog pozorišta Dadov: Greta iz Fausta\n255. premijera Omladinskog pozorišta Dadov: Greta iz Fausta\nAh Neša 3. septembar 2020. Pozorište Postavite komentar\nU petak, 4. septembra 2020. od 20.00, u Dadovu (Desanke Maksimović 6/1) će biti premijerno izvedena predstava „Greta iz Fausta“.\nOpisani su odnosi među stvaraocima u pozorištu. Na primeru scene iz Geteovog „Fausta“ prati se i analizira više različitih odnosa između reditelja, glumice, rekvizitera, dramaturga.\nPriroda i dinamika tog odnosa, od scene do scene, uslovljena je „tipom“ reditelja ili glumice koji se sreće u konkretnoj varijaciji scene, navedeno je u saopštenju iz pozorišta.\nKroz predstavu se obrađuju postupci, odnosi, sukobi, htenja, koji su karakteristični za „pozorišne ljude“, sa ciljem da predstava istovremeno bude zanimljiva i publici koja nikad nije prešla „s druge strane rampe“ i svima koji su stalno na sceni i oko nje.\nPredstavu „Greta iz Fausta“ režirao je Srđan J. Karanović, a pisac je Luc Hibner.\nU predstavi igraju Nikola Mijatović (mučitelj, ljubitelj štriha), Mina Nenadović (glumica), Aleksa Marković (tezgaroš, reditelj), Teodora Dragićević (glumica početnica), Iva Milanović (glumica, dramaturškinja), Luka Grbić (frojdista, rekviziter), Jovana Berić (glumica, rediteljka), Đorđe Kadijević (reditelj, glumac), Andrijana Đorđević (diva), Marta Bogosavljević (glumica). (danubeogradu.rs)\nTagovidadov izlasci leto u beogradu pozorište premijera\nPrethodni Sahrane i kremacije u Beogradu, 3. septembar 2020.\nSledeći Sedam dana u Beogradu, 3-9. septembar 2020. (izlasci + online programi)


Stoltenberg: Ojačati NATO kapacitete duž istočne granice\nNATO mora da demonstrira “još veću spremnost” i ojača svoje oružane kapacitete duž svoje istočne granice, rekao je generalni sekretar NATO Jens Stoltenberg nakon neformalnih razgovora sa holandskim premijerom Markom Ruteom i liderima Danske, Poljske, Letonije, Rumunije, Portugala i Belgije u Holandiji, uoči samita NATO u Madridu krajem meseca.\n– U Madridu ćemo se dogovoriti o značajnom jačanju našeg stava. Večeras smo razgovarali o potrebi za borbeno spremnijim isturenim prisustvom, još višim stepenom spremnosti i unapred pripremljenom opremom i zalihama – rekao je Stoltenberg, prenosi Rojters.\nOdgovarajući na apel ukrajinskog predsednika Vladimira Zelenskog za dodatnim oružjem dugog dometa, Stoltenberg je rekao da se slaže da Kijev treba da dobije više teškog naoružanja, ali nije naveo detalje.\n– Ukrajina bi trebalo da ima više teškog naoružanja, a saveznici i partneri iz NATO su obezbedili teško naoružanje – rekao je Stoltenberg.


KULTIM - književnost, poezija, stvaralaštvo, kultura » 2010» decembar» 6\nSRBIJA NA MEĐUNARODNOM SAJMU KNJIGA U SOFIJI\nBEOGRAD - Srbija će od 7. do 11. decembra učestvovati na Međunarodnom sajmu knjiga u Bugarskoj, na kojem će se predstaviti srpski pisci Dragan Velikić, Zoran Ćirić i Sanja Domazet, kao i srpsko-bugarski autori Velimir Kostov i Mila Vasov.\n“Učešće Srbije na Sajmu knjiga u Sofiji veoma je značajno zbog toga što u Bugarskoj postoji veliko interesovanje za srpski jezik i književnost. Srpski jezik se izučava na četiri univerziteta u Bugarskoj, a tokom poslednje dve godine na bugarski je prevedeno dvadesetak dela savremenih srpskih pisaca”, rekao je savetnik u Ministarstvu kulture Srbije Mladen Vesković.\nNa štandu Srbije na sofijskom sajmu knjiga biće predstavljeno 268 naslova, među kojima su, pored dela savremenih srpskih autora na srpskom i u prevodu na bugarski jezik, knjige bugarskih pisaca koje su objavljene u Srbiji.\n“Po ukupnom broju prevoda na godišnjem nivou, naročito na konkursu koji svake godine organizuje Ministarstvo kulture za inostrane izdavače koji objavljuju dela srpskih pisaca, Bugarska prednjači u regionu, a tokom protekle dve godine objavljeno je dvadesetak srpskih dela na bugarskom jeziku”, rekao je Vesković.\nTokom sofijskog sajma, na Univerzitetu u Plovdivu, na Katedri za srpski jezik, biće održano predavanje o savremenoj srpskoj književnosti. Srpski jezik se izučava na univerzitetima u Plovdivu, Blagojevgradu, Sofiji i Velikom Trnovu. Na svakoj od katedri ima šezdesetak studenata, a u Blagojevgradu i više, rekao je Vesković.\nU sajamskom programu “Helikon”, nazvanom po književnoj nagradi koja je pandan NIN-ovoj nagradi u Srbiji, biće priređena posebna promocija romana “Ruski prozor” Dragana Velikića, koji je nedavno objavljen na bugarskom jeziku. “Ruski prozor” biće predstavljen i na promociji koju organizuje književno-prevodilačka fondacija “Traduki”, a najavljena je i promocija romana “Komo” Srđana Valjarevića, koju organizuje njegov bugarski izdavač “Ciela”.\nBiće predstavljene i knjige Sanje Domazet objavljene na bugarskom jeziku, a u sofijskom teatru biće izvedene predstave rađene prema njenim komadima “Frida Kalo” i “Koko”. Zoran Ćirić je bugarskim čitaocima, za sada, poznat po svojim pričama, a u toku je i prevođenje njegovog romana “Homo” na bugarski jezik.\nNa 28. Božićnom narodnom sajmu knjiga u Sofiji učestvuje oko 200 bugarskih izdavača, kao i pedesetak iz inostranstva, uz nekoliko nacionalnih prezentacija.\nIzvor: Glas javnosti/ Beta\nPOLANSKI “ODNEO” 6 “EVROPSKIH OSKARA”\nZahvalio se video porukom: Roman Polanski\nPolitički triler Romana Polanskog “Pisac iz senke” osvojio je šest godišnjih nagrada Evropske filmske akademije, između ostalog za najbolji film, za najbolju režiju, za najbolju mušku ulogu i za najbolji scenario.\nDodela nagrada je održana u Talinu, glavnom gradu Estonije i evropskoj kulturnoj prestonici za 2011. godinu.\nPolanski, koji je inače optužen za silovanje, proglašen je za najboljeg režisera, a nagrade za najboljeg glumca i glumicu ostišle su Juanu Mekgregoru i Silviji Testi, preneo je Rojters.\nNagrade su dodeljene na osnovu glasanja više od 2.300 članova Evropske filmske akademije.\nPolanski nije lično preuzeo nagradu ali se zahvalio putem video poruke.\nŠkotski glumac Mekgregor osvojio je nagradu za najboljeg muškog glumca za ulogu u filmu “Pisac iz senke”.\nFrancuska glumica Silvi Testi nagrađena je za ulogu u filmu “Lurd”.\nFilm Polanskog dobio je i nagradu za filmsku muziku, za scenario i scenografiju.\nNagradu za životno delo dobio je švajcarski glumac Bruno Ganc.\nNagrade koje dodeljuje Evropska filmska akademija se smatraju evropskim “Oskarima”, a urucena su 23. put zaredom.\nRADETU MILOSAVLJEVIĆU URUČENA NAGRADA “ŽIVOJIN PAVLOVIĆ”\nAna Čizmar Knjige, Vesti\nJAGODINA - Književna nagrada “Živojin Pavlović” za najbolju knjigu proze pisaca iz Jagodine za prošlu godinu uručena je književniku i publicisti Radetu Milosavljeviću za knjigu - monografiju “Dečiji ustaški logor Jastrebarsko”.\nKnjiga je objavljena u izdanju Izdavačke kuće “Gambiti” iz Jagodine, a govori o stradanju dece, najviše srpske nacionalnosti iz Potkozarja u vreme “Nezavisne države Hrvatske” u Drugom svetskom ratu.\nPisana je na osnovu dugogodišnjih istraživanja i konsultovanja brojnih istoriografskih, naučnih i novinskih publikacija, obrazložio je predsednik žirija profesor Vojislav Trumpić. Na svečanosti u prostorijama Kluba književnika “Đura Jakšić” nagradu Milosavljeviću uručio je predsednik;: Kluba književnika Zoran Jančić.\nMilosavljević je, penzionisano vojno lice, član je Udruženja književnika Srbije, a publicistikom se bavi oko 30 godina. Nagrada “Živojin Pavlović” ustanovljena je 2002. godine, u spomen na jednog od najistaknutijih srpskih romansijera, pripovedača, esejiste i filmskog reditelja druge polovine prošlog veka Živojina Pavlovića (1933-1998) koji je mladost proveo u Jagodini. Nagradu je obezbedila Skupštine grada Jagodine, a sastoji se od novčanog iznosa i unikatne povelje.


Nakon odluke EU i Crna Gora otvara granice, ali još uvek ne i za Srbe\nNakon što je Evropska unija objavila spisak zemalja iz kojih će biti dozvoljen bezuslovni ulazak građana iz drugih zemalja u Uniju, oglasila se Vlada Crne Gore. Kako se i Crna Gora našla na spisku CG, crnogorska vlada je saopštila da “otvara granice za državljane EU”.\nIako je crnogorsko Nacionalno koordinaciono telo za sprečavanje širenja korona virusa saopštilo da će pratiti odluke Evropske unije, ipak nije promenjena odluka o Srbiji. "Crna Gora danas otvara granicu za države članice Evropske unije (Austrija, Belgija, Bugarska, Češka, ...\nSrbija se našla na listi od 14 zemlja kojima će od 1. jula biti dozvoljen slobodan ulazak u EU. Tagovi ...\nVladaCG: I mi otvaramo granice za državljane zemalja EU\nVladaCG: I mi otvaramo granice za državljane zemalja EU Nakon što je Evropska unija objavila spisak zemalja iz kojih će biti dozvoljen bezuslovni ulazak građana iz drugih zemalja u Uniju, na kojem se našla I Crna Gora, crnogorska vlada je saopštila da “otvara granice za ...\nBRISEL - Evropska unija sutra otvara svoje granice za građane iz Srbije, dogovorile su zemlje članice. Na listi EU za ukidanje restrikcija na putovanja iz regiona našla se još samo Crna Gora, prenosi ...\nEU sutra otvara granice i za Srbiju!\nUskoro opširnije... Evropska unija otvara granice i za Srbiju. Uskoro opširnije... NE PROPUSTITE CRNA GORA NA KORAK OD EVROPSKE UNIJE! Otvara završno poglavlje, a evo šta će to značiti za SPC ANGELA MERKEL NA ČELU EVROPSKE UNIJE! Odmah je najavila koji su joj prvi koraci! TAČNO ...\nEU sutra otvara svoje granice za građane iz Srbije Evropska unija sutra otvara svoje granice za građane iz Srbije, dogovorile su zemlje članice. BRISEL - Evropska unija sutra otvara svoje granice za građane iz Srbije, dogovorile su zemlje članice.\nEvropska unija sutra otvara svoje granice za građane iz Srbije, dogovorile su zemlje članice. Na listi EU za ukidanje restrikcija na putovanja iz regiona našla se još samo Crna Gora, prenosi Tanjug. Rusija se ne nalazi na listi zemalja kojima je odobren ulazak.\nEvropska unija sjutra otvara svoje granice za građane Crne Gore i još nekoliko država, dogovorile su zemlje članice. Na listi EU za ukidanje restrikcija na putovanja iz regiona našla se još samo Srbija. U Briselu naglašavaju da će lista zemlja kojima će biti omogućen ulazak u ...\nEvropske zemlje još ne razmišljaju o otvaranju granica za državljane Rusije, s obzirom na broj registrovanih slučajeva zaraženosti virusom korona, izjavio je šef ruske diplomatije Sergej ...\nKAKO VAS, BRE, NIJE SRAMOTA?! Crnogorci bezuslovno otvorili granice za EU zemlje, a građani Srbije - nepoželjni!\nPotvrđujući i na ovom planu strateško opredeljenje Crne Gore da kao vodeća država kandidat za članstvo u Evropskoj uniji poštuje, sledi i primenjuje evropska pravila i principe Iako je crnogorsko Nacionalno koordinaciono telo za sprečavanje širenja korona virusa saopštilo da će ...\nEvropske zemlje još ne razmišljaju o otvaranju granica za državljane Rusije, s obzirom na broj registrovanih slučajeva zaraženosti virusom korona, izjavio je šef ruske diplomatije Sergej Lavrov. On je za "Russia Today" podsjetio da Evropa sada otvara granice, ali da se Rusija, ...


► Predsedniku Katalonije počelo suđenje u Madridu zbog separatističkih simbola\nPredsedniku Katalonije Kimu Tori, naklonjenom secesiji tog španskog regiona, danas je počelo suđenje po optužbi da nije poštovao nalog da ukoni katalonske separatističke simbole iz javnih zgrada tokom predizborne kampanje.\nAko bude osuđen, Tora bi mogao da bude proglašen nepodobnim za obavljanje javne funkcije na određeni period.\nTužioci su optužili Toru da nije poštovao naređenje državne izborne komisije da ukloni simbol separatista - žutu traku, iz sedišta katalonske vlade u Barseloni uoči parlamentarnih izbora 28. aprila.\nŽutim trakama neki Katalonci izražavaju podršku liderima separatističkog pokreta, od kojih je njih devet osuđeno na dugačke zatvorske kazne zbog uloge u pokušaju secesije Katalonije 2017. godine.\nIzborna komisija je navela da su žute trake "sredstvo političke propagande" i da je time prekršen zakon o izbornoj kampanji.\nVlasti Katalonije naložile zatvaranje diskoteka i klubova\nKatalonske vlasti naložile su večeras zatvaranje diskoteka i noćnih klubova u toj španskoj pokrajini zbog povećanog broja zaraženih korona virusom.\nProtest separatista u Kataloniji zbog posete španskog kralja\nStotine pristalica katalonske nezavisnosti protestovalo je danas zbog posete španskog kralja Felipea VI i kraljice Leticije severoistočnom regionu, u okviru turneje po zemlji koja ima za cilj...


Aleksandra Janković Aranitović (49) iz Šapca je žena koja je uhapšena zbog sumnje da je putem Tvitera pretila deci predsednika Srbije Aleksandra Vučića, saznaje nezvanično "Blic".\nS druge strane, predsednik Vučić je izjavio ranije danas da iza pretnji njemu i njegovoj deci na tviteru ne stoji psihička rastrojenost, već "ostrašćenost i politička mržnja zbog toga što Srbija napreduje".\n- Pretili su smrću mom sinu Danilu, a Milici silovanjem... Ćerku Milicu mi je nazvao kljakavom... Baš danas idem po Milicu... Kako se ona nosi sa tim? Milici ne morate previše da objašnjavate... Milica je jaka, zna ona... Ili samo dobro krije emocije... Uvek sam mislio da sam dobar psiholog, ali... Šta bi vaš otac uradio da neko vama to kaže, šta bi on uradio... - kazao je Vučić gostujući u jutarnjem programu TV Prva.\nPretnje i psovke koje je uhapšena uputila na račun porodice predsednika Vučića, ne mogu se prepričati bez korišćenja pogrdnih reči i izraza. U njima se, između ostalog, pominju lične uvrede na račun i Vučića i njegove dece poput "šmokljo", "kljakava", ali i uvrede, psovke i pretnje sa seksualnom konotacijom.\nČetrdesetpetogodišnji Beranac Ranko Šćekić ubijen je u Utrehtu u Holandiji, prenose crnogorski mediji.


Foto: ilovezrenjanin.com / screenshot\nNa godišnjicu smrti našeg proslavljenog sportskog asa pokrenuta je inicijativa od strane Grada Zrenjanina i Bokserskog saveza Srbije da se legendarnoj sportskoj hali “Medison” u ovom gradu dodeli ime Zvonimira Zvonka Vujina.\nTim povodom održan je sastanak na najvišem nivou ove dve institucije, a prijemu kod gradonačelnika Zrenjanina Sime Salapure prisustvovali su predsednik Bokserskog saveza Srbije Nenadom Borovčaninom, legende jugoslovenskog i srpskog boksa Dragomir Vujković i Mirko Puzović, generalna sekretarka Sportskog saveza grada Vukosava Đapić Atanacković, kao i proslavljeni bokser Milan Piperski, selektor reprezentacije Srbije. Oni su pre prijema obišli grob Zvonka Vujina povodom godišnjice njegove smrti, gde su uz prisustvo Vujimove ćerke položili vence.\nSkup u čast Zvonka Vujina\n- Predali smo inicijativu da hala ponese ime "Zvonko Vujin" i da naredne godine organizujemo prvi u nizu međunarodni bokserski turnir “Memorijal Zvonko Vujin”, to je nešto što je Vujin zaslužio i što će svakako doprineti daljem razvoju srpskog boksa. Titula Zrenjanina kao Evropskog grada sporta za 2021. godinu izuzetno značajna, ne samo Zrenjaninu, već i celoj Srbiji i ponovo nas stavlja na sportsku mapu Evrope - istakao je Borovčanin podsetivši da je Vujin prvi Srbin, osvajač olimpijske medalje.\nOkupljeni u gardu\n- Zasluge Zvonka Vujina u zrenjaninskom sportu, ali ne samo zrenjaninskom, upisane su zlatnim slovima, a na nama jeste da gajimo kulturu sećanja na Vujina, njegova dela i medalje, ali pre svega na lik i delo običnog čoveka koji je živeo u svom gradu, koji je živeo za svoj grad i koji se takmičio u jednom bokserskom klubu, u gradu Zrenjaninu. U saradnji sa Bokserskim savezom i bokserskim klubovima u našem gradu Grad Zrenjanin će podržati tu inicijativu, a samo takmičenje “Memorijal Zvonko Vujin” će biti uvršteno u program obeležavanja titule Zrenjanina kao Evropskog grada sporta 2021. godine. Nadamo se da ćemo imati i naslednike prisutnih legendi Vujkovića i Puzovića, kao i našeg Zvonka Vujina" – zaključio je gradonačelnik Zrenjanina Simo Salapura.


Paunović: Sprovođenje Akcionog plana za manjine redovno se prati - Minority News\nOtvarajući sastanak povodom predstavljanja Četvrtog izveštaja o sprovođenju Akcionog plana za ostvarivanje prava nacionalnih manjina, direktorka Kancelarije za ljudska i manjinska prava Suzana Paunović istakla je da se ovaj izveštaj odnosi na II kvartal 2017. godine i da se sprovođenje aktivnosti iz Akcionog plana za manjine redovno prati.\nPaunović je navela da od 74 nosilaca aktivnosti njih 13 nije dostavilo svoje priloge, od čega su 7 nacionalni saveti nacionalnih manjina.\nPrema njenim rečima, 63% dospelih aktivnosti za ovaj izveštajni period je realizovano ili se uspešno realizuje.\nDirektorka Kancelarije je istakla da će resorni ministri na vladinom Savetu za nacionalne manjine dati informaciju o sprovedenim i planiranim aktivnostima.\nPaunović je podsetila da je Kancelarija nastavila sa unapređivanjem sistema izveštavanja o sprovođenju Akcionog plana, i da Izveštaj sadrži i podatke o sprovođenju aktivnosti na lokalnom nivou. U proces izveštavanja je uključeno i 76 jedinica lokalne samouprave i 53 saveta za međunacionalne odnose, zaključila je Paunović.\nU narednom periodu Kancelarija će se usredsrediti na dalje unapređenje sistema praćenja Akcionog plana, naglasila je Paunović, ističući da će se nastaviti sa podrškom svim osobama koje učestvuju u procesu izveštavanja, radi unapređenja njihovog rada i međusobne saradnje.\nPaunović je najavila da će tokom septembra meseca biti održane obuke širom Srbije za kontakt osobe iz jedinica lokalnih samouprava.\nIvan Bošnjak, državni sekretar u Ministarstvu državne uprave i lokalne samouprave je upoznao prisutne sa aktivnostima ministarstva džavne uprave i lokalne samouprave i da se radi na izmenama i dopunama Zakona o zaštiti prava i sloboda nacionalnih manjina i Zakona o nacionalnim savetima nacionalnih manjina, i to u saradnji sa nacionalnim savetima nacionalnih manjina.\nOko 60 učesnika skupa je konstatovalo da je, zahvaljujući sprovedenim obukama, poboljšan kvalitet samog izveštavanja.\nSastanku su prisustvovali predstavnici državnih organa i institucija, nezavisnih tela, međunarodnih organizacija i nacionalnih saveta nacionalnih manjina.\nOznake:\tAkcioni plan, Kancelarija za ljudska i manjinska prava


ODLUKA povodom održavanja Sajma kozmetike "Dodir Pariza" ‐ Sajam kozmetike\n9 septembra, 2021 14 septembra, 2021 Aleksandra Bojović Dešavanja\nObavili smo istraživanja vezana za posetu Sajmu u situaciji kada se broj zaraženih znatno povećava iz dana u dan.\n65% Izlagača izjasnilo se da se Sajam ODLOŽI iz opravdanih razloga – uglavnom zbog zabrinutosti za zdravlje svojih zaposlenih, dodatnih osiguranja i troškova, ali se takođe dovodi u pitanje i broj posetilaca odn. brojnost posete zbog eventualnih problema vezanih za putovanja, vakcine, testove, kao i bojazan od uvođenja karantina prilikom dolaska ili povratka u države.\n35% Izlagača izjasnilo se ZA, odnosno da se Sajam ipak održi, uz poštovanje svih epidemioloških mera koje su neophodne za ulazak na manifestacije u zatvorenom prostoru.\nSa druge strane, 75% ispitanih Posetilaca izjasnilo se ZA, odnosno da se Sajam ipak ODRŽI uz poštovanje svih epidemioloških mera.\n25% posetilaca izjasnilo se da se Sajam POMERI za drugi datum, onda kada kriva zvanično bude krenula da pada.\nS obzirom da je kvalitet Sajamske ponude i brojnost Izlagača nužan i neophodan za uspešan Sajam, najmanje što želimo jeste da naši posetioci budu razočarani ponudom, dok sa druge strane – naše Izlagače ne želimo da izlažemo dodatnim troškovima s obzirom da je broj posetilaca veoma neizvestan.\nTokom oktobra i novembra meseca 2021. godine, na Beogradskom sajmu održaće se niz manifestacija, stoga smo zajedno sa posetiocima i izlagačima, doneli zvaničnu odluku da Sajam POMERIMO za kasniji jesenji termin ove godine, kada sagledamo uspešnost drugih Sajmova u periodu epidemioloske krive koja je trenutno u porastu.\nTermin ćemo najaviti najmanje pet nedelja unapred, sa zvaničnim spiskom Izlagača, kao i satnicama svih kongresnih predavanja, takmičenja i dodatnih Sajamskih aktivnosti.\nUkoliko dođe do znatnog pogoršanja situacije, bićemo prinuđeni da pomerimo Sajam za redovan prolećni termin u aprilu 2022 godine.\nSajam kozmetike Dodir Pariza se jasno i glasno ograđuje od nagađanja i insinuacija da ovakve odluke imaju bilo kakve veze sa vakcinama, potvrdama i uvođenjem bilo kakvih kartona.\nMolimo za razumevanje svih ljudi za biznise i preduzeća koja se nalaze u industriji u kojoj se nalazi i Sajam kozmetike i koja su definitivno na najvećem finansijkom udaru u ovom periodu naših života – što zbog zakonskih ograničenja koja su često svima nelogična, što zbog različitih osuda ljudi prilikom donošenja bilo kakvih odluka koje zapravo imaju malo veze sa nama, što zbog osećaja odgovornosti i krivice ukoliko dođe do velike zaraze na samoj manifestaciji.\nUkoliko ne poštujemo pravila, nećemo moći da organizujemo Sajmove, a to nam zakoni i ljudi koji sprovode iste neće dozvoliti.\nZato, molimo naše posetioce i izlagače za strpljenje i razumevanje, i da do tada prate naše stranice na društvenim mrežama, aktuelnosti i alternative koje smo spremili za vas, pažljivo prouče raspored izlagača, raspored masterklasova, kongresnih predavanja i takmičenja, kao i da se spreme za drugi termin koji će se definitivno desiti u novembru ili aprilu 2022. godine.\nZbog velikog broj Vas koji je izrazio želju da poseti Sajam i ove godine, potrudili smo se da vam omogućimo Sajamske pogodnosti i bez održavanja realnog sajma i to na SLEDEĆI NAČIN:\nUkoliko želite da kupite proizvode po niskim Sajamskim cenama, molimo Vas da pogledate digitalnu formu “Brza porudžbina” i ono što vas zanima ili želite da naručite napišete u formi i specijalnoj platformi koju smo razvili za Vas. Nama će upit stići na mejl, a tim će željene proizvode pronaći samo za vas po specijalnim cenama i organizovati logistiku dostave.\nTakođe, imate priliku da posetite Digitalni sajam kozmetike, koji je u ovom periodu potpuno modernizovan i prilagođen korisnicima, kupujete proizvode i aktuelne masterklasove, pogledate besplatno kongrese, pročitate najnovije vesti iz sveta kozmetike, lepote i nege.\nUkoliko ste Beauty profesionalac ili vlasnik salona, imate priliku da preuzmete platformu “PRONAĐI SALON” koja je napravljena tako da vam pomogne kako biste dodatno unapredili svoj posao i povećali profit.\nSve ove pogodnosti BESPLATNO SU omogućene svima koji su već registrovani na prethodnom digitalnom Sajmu kozmetike i svima koji su dali odgovore na anketu.\nUkoliko niste dobili odgovor od nas ili vam je neophodno više informacija, stojimo Vam na raspolaganju mejlom [email protected] ili telefonom na 011/3284-149.\nJoš jednom hvala na razumevanju i strpljenju i vidimo se prvom sledećom prilikom.


Stručni skup u Zavod za javno zdravlje Subotica\nZavod za javno zdravlje Subotica povodom Svetskog dana kvaliteta, 13. novembra 2014 godine, organizuje stručni skup sa sledećim predavanjima:\nStandardi za procenu rizika - Gordana Petrović i Draga Kolar, koordinator sistema kvaliteta ZJZS i zamenik koordinatora\nPraćenje kvaliteta zdravstvene zaštite u zdravstvenim ustanovama Severnobačkog okruga: pokazatelji kvaliteta PZZ i zavoda za javno zdravlje – Prim. mr sc med Nada Kosić Bibić pokazatelji kvaliteta sekundarne i farmaceutske zdravstvene zaštite – Dr Snežana Pinter\nStručni skup će se održati u svečanoj sali Zavoda sa početkom u 10.30 časova.\nSA STRUČNOG SKUPA\nNa Svetski dan kvaliteta, 13. novembra 2014 godine, u Zavodu za javno zdravlje Subotica je prvi put ove godine održan stručni skup kome su prisustvovali predstavnici Doma zdravlja Subotica, Apoteke Subotica i Privredne komore Subotica. Nakon pozdravne reči doborodošlice Dr Morane Miković, direktorke Zavoda, skup je otvorila predsednica Komisije za unapređenje kvaliteta Dr Nada Kosić Bibić. Vrlo inspirativno uvodno predavanje o tome šta su rizici i kako ih treba procenjivati održala je Gordana Petrović, koordinator sistema kvaliteta. Draga Kolar, zamenik koordinatora je predstavila standarde za procenu rizika na vrlo efektan i kreativan način.\nPraćenje kvaliteta zdravstvene zaštite u zdravstvenim ustanovama Severnobačkog okruga su predstavile Dr Snežana Pinter i Dr Nada Kosić Bibić. U uvodnim slajdovima je dat kratak pregled uvođenja koncepta stalnog unapređenja kvaliteta zdravstvene zaštite u zdravstveni sistem Srbije od 2004. godine do danas sa prikazom brojnih izazova na tom putu. Potom su prikazani izabrani pokazatelji kvaliteta po nivoima zdravstvene zaštite (PZZ, sekundarna zz, farmaceutska zz i PK zavoda za javno zdravlje) u periodu od 2011. do 2013. godine za sve zdravstvene ustanove na nivou okruga uz poređenje sa republičkim prosekom ili sa prosecima zemalja iz okruženja i sveta. Analizirani pokazatelji kvaliteta su sagledani sa aspekta kvaliteta prikupljenih podataka, validnosti samog pokazatelja, kao i onoga šta je postignuto, a na kraju su date i sugestije za unapređenje kvaliteta po pojedinim pokazateljima u narednom periodu.\nLokalni mediji su ispratili stručni skup, a izjave su dali Dr Nada Kosić Bibić i Gordana Petrović, kooridnator sistema kvaliteta.\nVerujemo da će sledeće godine obeležavanje Svetskog dana kvaliteta biti još bogatije po sadržaju i da će se stručnom skupu priključiti i predstavnici drugih zdravstvenih ustanova Severnobačkog okruga.


Jedan aspirin dnevno dvostruko povećava rizik od infarkta\nMnogi ljudi veoma lako pribegavaju analgeticima kada ih razara određeni bol. Istraživanja otkrivaju da jedan aspirin dnevno može naneti veću štetu nego korist, jer njegovim uzimanjem povećavaju se šanse za izazivanje srčanog udara. Savet je obavezna konsultacija sa lekarom ili farmaceutom pre upotrebe ovog leka.\nRedovno uzimanje aspirina kako bi se regulisala određena zdravstvena tegoba može učiniti više štete nego koristi.\nPrema nedavnim studijama sa Univerziteta Sautempton u Velikoj Britaniji i sa Univerziteta Mastriht u Holandiji otkriveno je da jedan aspirin dnevno može dovesti do povećanja šansi od srčanog udara.\nIstraživači su ispitivali 30.000 pacijenata sa atrijalnom fibrilacijom, stanjem koje karakteriše brz i često nepravilan rad srca. Otkriveno je da su pacijenti koji su svakodnevno uzimali aspirin imali 1,9 puta veću mogućnost da pate od akutnog infarkta u poređenju sa onima koji su za svoj zdravsteni problem koristili druge lekove.\nStudija je takođe otkrila da lekovi koji se smatraju direktnim oralnim antikoagulansima, povećavaju šanse za dobijanje srčanog udara kod bolesnika sa atrijalnom fibrilacijom.\nUpotreba nesteroidnih protivupalnih lekova, koji su poznatiji kao analgetici kao što su ibuprofen ili aspirin, a koriste se za lečenje prehlade i gripa, povezana je sa većim rizikom od srčanog udara. Analiza više od 9.000 pacijenata pokazala je da su oni koji su uzimali lekove protiv bolova, kao što je aspirin kako bi ublažili respiratorne infekcije, više od tri puta su češće doživljavali srčani udar od onih koji ih nisu uzimali. Istraživači su takođe otkrili da intravensko ubrizgavanje analgetika može još više da podigne rizik od srčanog udara, i to za više od sedam puta.\nBiocapillary kapi su prirodni preparat za bolju cirkulaciju – klikni na sliku i NARUČI!\nIstraživači su zaključili da lekovi protiv bolova kao što su aspirin ili ibuprofen mogu da povećaju vodu i zadržavanje soli u organizmu, što rezultira povećanjem krvnog pritiska. Pacijenti treba da se konsultuju sa svojim lekarom ili farmaceutom pre nego što posegnu za nekim lekom kako bi se odbranili od respiratornih infekcija, kažu istraživači. Preporuka je da se uzme u obzir i zdravstveno stanje pacijenta i njegove već postojeće bolesti kada se propisuju lekovi protiv bolova u slučaju respiratornih infekcija.\nOvi navedeni nalazi ukazuju na korelaciju između upotrebe lekova protiv bolova kod respiratornih stanja i povećanog rizika od srčanog udara kod pacijenata. Međutim, oni ne pokazuju dublju povezanost, smatraju istraživači i tvrde da je potrebno više istraživanja kako bi se razjasnila očigledna veza između upotrebe lekova protiv bolova i srčanog udara i kako bi se ovakvim stanjem moglo efikasno upravljati.\nDrugi ozbiljni štetni efekti koji nastaju kao posledica upotrebe aspirina u lečenju određenog zdravstvenog problema obuhvataju unutrašnje krvarenje, čir na želucu, astmu i bolesti bubrega.\n2017-04-06T14:25:34+02:006 априла, 2017|Zdravlje|


Osnovna obuka budućih podoficira RV i PVO | Ministarstvo odbrane Republike Srbije\nNa obuci se nalaze kandidati koji su ispunili sve uslove konkursa raspisanog u maju prošle godine i koji su uspešno savladali prvi modul obučavanja za poziv podoficira Vojske Srbije.\nU ovom modulu, budući podoficiri Ratnog vazduhoplovstva i PVO usvajaju neophodna vojno-stručna znanja i veštine za pravilno i sigurno komandovanje jedinicama ranga odeljenja, čime stiču uslove za stručno usavršavanje u Centru za obuku Ratnog vazduhoplovstva i PVO.\nPoslednja faza obuke realizuje se u jedinicama Vojske Srbije, gde se kandidati osposobljavaju za dužnosti tehničara za vazduhoplovne motore, naoružanje i opremu, operatore na radarskim i raketnim sistemima i opšte vazduhoplovne dužnosti.\nKurs za podoficire Ratnog vazduhoplovstva i PVO traje šest meseci i obuhvata dva osnovna, specijalistički i modul stažiranja. Kandidati koji uspešno savladaju sve module biće promovisani u čin vodnika i stupiti u stroj profesionalnih pripadnika Ratnog vazduhoplovstva i PVO.


Od ponedjeljka podnošenje zahtjeva za projekat Hiljadu plus - Vijesti.me\nZAHTJEV SE PREDAJE DO 21. APRILA\nZahtjevi će se, kako se navodi u javnom pozivu, predavati najkasnije do 21. aprila, svakog radnog dana, od osam sati i 30 minuta do 15 sati.\n“Podnosioci zahtjeva za učešće u projektu su dužni da dostave neophodnu dokumentaciju, u zavisnosti od ciljne grupe u koju spadaju, a u protivnom njihov zahtjev neće biti prihvaćen”, navodi se u pozivu.\nPodnosioci svoje zahtjeve i dokumentaciju predaju u filijalama Crnogorske komercijalne banke (CKB), Erste, Komercijalne banke Budva, Lovćen, NLB, Prve i Societe General banke Montenegro.\nPodnosilac po prijemu zahtjeva, dobija potvrdu o njegovoj predaji sa naznačenim danom, satom i minutom predaje i šifrom, odnosno kodom zahtjeva.\n“Komercijalne banke će obaviti predkvalifikaciju i provjeru kreditne sposobnosti i ostalih uslova podnosilaca zahtjeva, na osnovu redosljeda podnošenja”, navodi se u pozivu.\nZa podnošenje aplikacije za građane potrebna dokumentacija obuhvata popunjen zahtjev za dodjelu kredita, uvjerenje o prebivalištu u mjestu rješavanja stambene potrebe za svakog člana domaćinstva, kopija biometrijske lične karte za podnosioca zahtjeva i punoljetne članove domaćinstva ili uvjerenje o crnogorskom državljanstvu za podnosioca zahtjeva ili članove domaćinstva koji posjeduju stare isprave.\nPodnosilac aplikacije treba da dostavi i izvod iz matične knjige rođenih za maloljetne članove domaćinstva, izvod iz matične knjige vjenčanih za bračne parove, za podnosioca zahtjeva i sve odrasle članove domaćinstva potvrda o zaposlenju izdatu od poslodavca sa navedenim primanjima za vremenski period od prethodna tri mjeseca.\nTakođe je potrebna ovjerena izjava podnosioca zahtjeva da ne posjeduje stambenu jedinicu u Crnoj Gori ili nema u susvojini više od jedne trećine ukupne površine stambenog objekta u Crnoj Gori čija površina nije veća od 99 metara kvadratna (m2) u posljednje tri godine od podnošenja zahtjeva za dodjelu kredita, kao i ovjerena saglasnost podnosioca zahtjeva za obradu ličnih podataka radi pribavljanja podataka od Uprave za nekretnine.\nOd dokumentacije treba dostaviti i ovjerenu izjavu svakog člana domaćinstva da nema u posjedu stambenu jedinicu na teritoriji Crne Gore ili nema u susvojini više od jedne trećine ukupne površine stambenog objekta u Crnoj Gori čija površina nije veća od 99 m2 u posljednje tri godine od podnošenja zahtjeva za dodjelu kredita, ovjerenu saglasnost svih članova porodičnog domaćinstva za obradu ličnih podataka u projektu radi pribavljanja podataka od Uprave za nekretnine Crne Gore, kao i izjavu o kućnoj zajednici i broju članova domaćinstva.\nZa samohrane roditelje, odnosno staratelje, dostavlja se dokaz da je roditelj razveden ili je drugi roditelj umro ili je nepoznat, a izdržava maloljetno dijete ili dokaz nadležnog Centra za socijalni rad da je staratelj punoljetnoj osobi koja je nesposobna za rad, koja nema srodnike koji su po zakonu dužni da ga izdržavaju ili ima srodnike koji ne mogu da ga izdržavaju.\nU slučaju trudnoće, nerođeno dijete će se smatrati članom domaćinstva, što se dokazuje uvjerenjem o trudnoći koji izdaje izabrani doktor za žene. U slučaju da je član domaćinstva punoljetan, a nije zaposlen, potrebno je dostaviti potvrdu Zavoda za zapošljavanje ili o školovanju.\nIzuzetno, dugoročni hipotekarni kredit se može dodijeliti za kupovinu individualnog stambenog objekta čija vrijednost po kvadratu neto korisne površine ne prelazi 1,2 hiljade eura, dok razliku u cijeni obezbjeđuje podnosilac zahtjeva iz sopstvenih sredstava.\nPorodična domaćinstva dužna su da obezbijede učešće u iznosu od najmanje pet odsto vrijednosti ugovora o kreditu. Vrijednost projekta je do 20 miliona eura.\nKredit se dodjeljuje korisnicima čiji je član porodičnog domaćinstva zaposlen u javnom sektoru, i to 40 odsto, bračnim supružnicima koji imaju do 35 godina, 30 odsto i ostalim korisnicima 30 odsto.\nKredit se može dodijeliti podnosiocu zahtjeva koji je crnogorski državljanin, rješava stambenu potrebu u mjestu prebivališta, koji nema u svojini stambeni objekat ili u susvojini više od jedne trećine ukupne površine stambenog objekta u Crnoj Gori, u posljednje tri godine od podnošenja zahtjeva za dodjelu kredita.\nAko podnosilac zahtjeva udružuje sredstva sa članom domaćinstva, taj član porodičnog domaćinstva mora da ispunjava uslov koji se tiče opštih uslova kreditne sposobnosti komercijalne banke.\nIznos anuiteta za otplatu dugoročnog hipotekarnog kredita za kupovinu individualnog stambenog objekta ne može preći iznos od 40 odsto ukupnih neto mjesečnih prihoda koje ostvaruje korisnik, odnosno, u slučaju udruživanja sredstava sa članom porodičnog domaćinstva, 40 odsto ukupnih prihoda koje ostvaruje korisnik zajedno sa članovima porodičnog domaćinstva.\nPorodična domaćinstva koja mogu učestvovati u projektu, u skladu sa kumulativnim primanjima koja ostvaruju njihovi članovi, u odnosu na broj članova, ne smiju imati mjesečne prihode veće od 600 eura za podnosioca zahtjeva, 420 eura za svakog drugog punoljetnog člana porodičnog domaćinstva, odnosno 30 eura za svakog maloljetnog člana domaćinstva.\nJednočlano i dvočlano porodično domaćinstvo može da konkuriše za garsonjeru ili jednosoban stan, površine od 24 m2 do 46 m2, bračni parovi koji imaju do 35 godina bez djece za jednosoban ili dvosoban stan, površine od 46 m2 do 60 m2, a tročlano porodično domaćinstvo za jednosoban ili dvosoban stan, površine od 60 m2 do 73 m2.\nČetvoročlano porodično domaćinstvo može konkurisati za dvosoban ili trosoban stan, površine od 73 m2 do 88 m2, a porodično domaćinstvo sa više od četiri člana za trosoban ili veći stan, maksimalne površine do 99 m2.\nIzuzetno, korisnik može da kupi stambeni prostor površine manje od 24 m2, ali ne manji od deset m2 po članu domaćinstva, odnosno, ne manji od 20 m2 u slučaju jednočlanog domaćinstva. Takođe, korisnik može kupiti stambeni prostor veće površine od maksimalne, ali ne više od 15 m2.


Članovi Društva za zaštitu i proučavanje ptica Srbije (DZPPS) u nedelju, 6. maja, na vašaru u Senti pronašli su prodavca „furadana“, sredstva za zaštitu bilja koje je zabranjeno, a koje je bilo uzrok smrti mnogih ptica nađenih otrovanih, mahom na njivama, prethodnih godina.\nDZPPS je saopštio da je prema informacijama dobijenim od meštana osumnjičeni godinama u Senti prodavao „furadan“. Njega su članovi DZPPS primetili da to radi i početkom aprila, ceo slučaj su prijavili, ali je izostala akcija nadležnih inspekcija.\nU nedelju su se, kako kažu, organizovali i otišlu u Sentu, gde su zatekli istog prodavca, pozvali lokalnu policiju, koja je došla i napravila zapisnik, ali nije privela prodavca. Tek pošto su snimak prodaje postavili na svoju Fejsbuk stranicu, usledila je oštrija reakcija policije i tužilaštva, a prodavac opasnog otrova je priveden, dok je oduzeto ukupno 15 litara „furadana“.\n- Količina zaplenjenog „furadana“ koji se prodavao na vašaru u Senti dovoljna je da ubije oko 15.000 odraslih osoba, kolike su populacije opština poput Ljubovije, Knića, Lajkovca, Čajetine, Merošine, Sečnja i Bača. Smrtonosna doza ovog otrova iznosi svega 15 miligrama po kilogramu telesne mase, što znači da je samo jedan gram „furadana“ dovoljan da ubije odraslog čoveka od oko 70 kilograma - kaže Milan Ružić iz DZPPS.\nNjegova koleginica Milica Mišković kaže da su roditelji deci na samo 50 metara od tezge sa „furadanom“ kupovali pljeskavice.\n- Zgroženi smo nemarom i neodgovornošću nadležnih koji je mogao da dovede do katastrofe velikih razmera. Dok smo čekali da se neko pojavi i uhapsi osumjičenog, on je prodao više litara „furadana“. Ne smemo ni da pomislimo gde će ovaj otrov da završi - rekla je Milica Mišković iz DZPPS, koja koordinira projektom zaštite orla krstaša.\nPrema podacima DZPPS, više od 2.000 zaštićenih ptica otrovano je ovom supstancom od 2000. godine do danas. To se dešavalo uglavnom zbog namernog trovanja šakala, lisica i pasa.\nZabranjen u evropskoj uniji\nProdaja i upotreba „furadana“ u Srbiji zabranjena je 2014. godine. „Furadan“ sadrži karbofuran, koji je u principu bojni otrov. „Furadan“ deluje na centralni i periferni nervni sistem, blokira ili stimuliše prenos nervnih impulsa, izaziva paralizu mišića i dovodi do brze smrti.\nNiš: U vrtićima jedan vaspitač brine o 40 mališana\nZbog izuzetno teškog stanja u vrtićima predškolske ustanove „Pčelica“ predsednik granskog sindikata prosvetnih radnika Srbije „Nezavisnost“ prof. dr Tomislav Živanović poziva da u ovu ustanovu dođu revizor, finansijska i prosvetna ispekcija “kako bi se utvrdilo na koji način se troše sredstva građana”.


FlyDubai – nova destinacija | Play Travel\nFlyDubai – nova destinacija\nFlyDubai leti na Maldive\nFlyDubai, niskotarifna avio kompanija iz Dubaija, najavila je da od 19. januara 2013. godine počinje da leti za Male, glavni grad Maldiva.\nLetovi će se obavljati pet puta nedeljno, navedeno je u saopštenju.\nMaldivi su najnovija destinacija u sve široj mreži kompanije FlyDubai koju čini više od 50 destinacija u 32 zemlje, od Persijskog zaliva, preko Bliskog istoka, severne Afrike, Indijskog potkontinenta, do centralne i istočne Evrope.\nTo je deveta destinacija kompanije FlyDubai u šest zemalja Indijskog potkontinenta koja će putnicima širom regiona omogućiti da po pristupačnim cenama lete do jedne od najpoznatijih turističkih destinacija na svetu. Kao prvi niskotarifni avio prevoznik iz Ujedinjenih Arapskih Emirata koji leti za Maldive, činimo ovaj ostrvski raj još pristupačnijim za putnike širom naše mreže, saopštila je ta kompanija.\nTo je deveta destinacija kompanije FlyDubai u šest zemalja Indijskog potkontinenta koja će putnicima širom regiona omogućiti da po pristupačnim cenama lete do jedne od najpoznatijih turističkih destinacija na svetu.\nKao prvi niskotarifni avio prevoznik iz Ujedinjenih Arapskih Emirata koji leti za Maldive, činimo ovaj ostrvski raj još pristupačnijim za putnike širom naše mreže, saopštila je ta kompanija.


Očajna Igokea razbijena u Ljubljani - Sportske.net\nOčajna Igokea razbijena u Ljubljani\nIgokea nastavila seriju poraza i pala na pretposlednje mesto na tabeli.\nBertomeu u Podgorici potvrdio loše vesti za košarku u regionu!Podgoričani ponosni, stiže Bertomeu, kakav vetar u leđa iz Evrolige pred derbi sa Partizanom!Igokea namučila Cedevitu, iznenađenje izostaloIma ko da priča u Zvezdi - Tomićev asistent otvoreno o krizi i izlasku iz njeMiljenović ponovo u ABA ligi!\nVečeras je u Ljubljani odigrana poslednja utakmica 19. kola ABA lige, a domaća Olimpija je ubedljivo savladala ekipu Igokee rezultatom 92-69.\nVeć u prvoj četvrtini Olimpija je uspela da stekne dvocifrenu prednost i do kraja meča je tu prednost lagano uvećavala, pa ni u jednom trenutku se nije dovodilo u pitanje koja ekipa će dobiti ovaj meč.\nŠamanić je sa 18 poena bio najefikasniji u pobedničkoj ekipi, pratili su ga Špan sa 14 i Džons sa 13 poena, a kod gostiju je najistaknutiji bio Danilo Anđušić sa 21 postignutim poenom.\nOlimpiji je ovo šesta pobeda u sezoni, isto toliko ima i Igokea, ali su Ljubljančani bolji u međusobnom skoru, pa je posle 19. kola Igokea na pretposlednjem mestu, sa jednom pobedom više od ''fenjeraša'' Krke iz Novog Mesta.


Spor oko srpskih opština na Kosovu | Pregovori Beograda i Prištine | Al Jazeera Balkans\nSpor oko srpskih opština na Kosovu\nNakon saglasnosti oko formiranja zajednice srpskih opština na sjeveru Kosova, dva premijera različito vide njena ovlaštenja.\nThaci smatra da Zajednica ne može biti izabrani organ i da ne može imati izvršna ovlaštenjaEPA\nPremijer Srbije Ivica Dačić izjavio je u srijedu da su u dijalogu s Prištinom postoji dubok i težak problem, jer vlasti Kosova apsolutno ne žele prihvatiti ništa što ne moraju i na šta ih niko ne tjera.\n"Nema dogovora, jer prištinska strana ne prihvata i ne želi da razgovara da zajednica [srpskih opština] ima bilo koji instrument vlasti, izbore, organe, izvršna ovlašćenja", rekao je on novinarima u Beogradu.\nDačić je kazao da je, prema Rezoluciji o KiM-u, dužan informirati Skupštinu Srbije, a ne odbor, ali da nije problem ni da govori pred odborom, kada se bude imalo o čemu razgovarati, prenosi Tanjug.\n"Ništa novo se nije desilo, nikakav novi dogovor ili sporazum nisu na vidiku, naprotiv, na vidiku su veliki problemi. O čemu da se informiše Parlament - da smo se saglasili da treba da se formira zajednica srpskih opština, ali ni oko čega drugog", rekao je Dačić.\nZa Srbiju je, istakao je on, neprihvatljivo da zajednica nema nadležnosti i da sve što ona može izvršavati je objavljivanje časopisa i organiziranje okruglih stolova.\nKako je dodao, predstavnici Kosova misle da će Vlada Srbije prihvatiti sve samo da dobije datum o početku pregovora s Evropskom unijom (EU).\n"Pa nećemo, jer mi ovo ne radimo zbog datuma, već hoćemo da rešimo problem kompromisom", rekao je Dačić i dodao da je kompromis kada "svako dobije pomalo onoga što nije želeo".\nPrema njegovim riječima, datum treba ostaviti po strani i, mada bi bilo dobro da ga Srbija dobije, kako je poručio, i EU treba biti svjesna da je nedobivanje datuma "put za ubijanje dijaloga".\nOn je ponovio da sve to ukazuje da nema ničeg novog u dijalogu.\nThaci protiv izvršnih ovlaštenja\nKosovski premijer Hashim Thaci je od zamjenika državnog sekretara SAD-a Williama Burnsa zatražio podršku za stav da Zajednica srpskih opština na Kosovu ne može imati izvršna ovlaštenja, na šta je Burns odgovorio da SAD podržava dijalog kao jedini način rješavanja problema Beograda i Prištine.\nThaci je u telefonskom razgovoru Burnsu rekao da bi izbor odbornika za Zajednicu srpskih opština i njena izvršna ovlaštenja bili u suprotnosti s kosovskim Ustavom i s planom Marttija Ahtisaarija, pošto bi na taj način bio uspostavljen treći nivo vlasti na Kosovu, saopćeno je iz Vlade Kosova.\nKosovski premijer je Burnsu kazao da je spreman pristati na uspostavljanje asocijacije ili zajednice opština sa srpskom većinom koja bi omogućila sjevernim opštinama sa srpskom većinom, ali i drugima na jugu, da sarađuju u različitim interesnim oblastima, ali bez izvršnih ovlaštenja.\n"Moram vas obavijestiti da udruženje, ili organ, ili zajednica, kako to želi Srbija nazvati, ne može biti izabrani organ i ne može imati izvršna ovlaštenja. To znači da opsežna izvršna lokalna ovlaštenja srpskih opština ne mogu biti prenesena na asocijaciju, jer bi to predstavljalo treći nivo vlasti, koji bi mogao potkopati naš Ustav i unutrašnju vladavinu", rekao je Thaci visokom američkom zvaničniku.\nU saopćenju kosovske Vlade je navedeno da je zamjenik američkog državnog sekretara rekao da su se SAD obavezale podržati dijalog kao jedini način rješavanja problema Beograda i Prištine, koji bi olakšao put ka euroatlantskim integracijama.\nDačić i Thaci: Bez dogovora o sjeveru Kosova\nU Briselu počinju pregovori o sjeveru Kosova


16 February 2017 13:19 pm\nUvesti testiranje na HIV terenu kao ustaljenu aktivnost\nPodgorica, (MINA) - U Crnoj Gori je stopa testiranja na HIV jedna od najnizih u Evropi, zbog cega je neophodno uvesti testiranje u zajednici, posebno na terenu, kao ustaljenu aktivnost.\nTo bi, kako je ocijenila rukovodilac Savjetovalista za HIV u Centru za prevenciju i kontrolu bolesti pri Insitutu za javno zdravlje (IJZ), Aleksandra Marjanovic, doprinijelo povecanju broja testiranih osoba.\nMarjanovic je navela da su mnogobrojni razlozi za to sto je stopa testiranja na HIV u Crnoj Gori jedna od najnizih u Evropi.\n"Njih treba traziti u samim klijentima, odnosno licnim barijerama, u zdravstvenim ustanovama, osnosno institucionalnim barijerama i u legislativi, odnosno barijerama u okviru drustvenog i pravnog konteksta", kazala Marjanovic agenciji MINA.\nOna je rekla da se savjetovanje sa testiranjem obavlja samo u savjetovalistima za HIV koji se nalaze u domovima zdravlja - u Baru, Beranama, Kotoru, Herceg Novom, Niksicu, Pljevljima, Bijelom Polju i u Podgorici u Instiutu za javno zdravlje.\nOna je pojasnila da savjetovanje mogu da obave "vrsnjackom" tehnikom i osobe koje rade u NVO, ali testiranje testovima koji koriste krv kao uzorak iz koga se utvrdjuje infekcija mogu raditi samo zdravstveni radnici.\n"To je glavni razlog zbog koga testiranje u zajednici nije moguce sprovoditi samo od predstavnika NVO", navela je Marjanovic.\nOna je navela da je vrlo vazno da osobe koje su cesce izlozene rizicnim ponasanjima mogu da se testiraju i saznaju svoj status u ranijoj fazi infekcije kako bi, u slucaju pozitivnog rezultata testa, pocele sa lijecenjem na vrijeme.\n"Istovremeno sa pocetkom lijecenja, koristeci antiretrovirusnu terapiju, osobe koje zive sa HIV-om imaju manju mogucnost prenosenja infekcije na druge osobe", navela je Marjanovic.\nOna je rekla da se testiranje na terenu i u zajednici sprovodi uz saradnju zdravstvenih ustanova i NVO, za sada jos uvijek prema potrebi i odredjenim datumima kao sto su na primjer neki datumi iz kalendara zdravlja (Svjetski dan zdravlja, Dan zaljubljenih i Dan obiljezavanja sjecanja na osobe koje su umrle usljed bolesti izazavanih HIV-om).\n"Ono sto cini ove aktivnosti ogranicavajucim da se ne mogu sprovoditi izvan zdravstvenih ustanova je to sto su u nasoj zemlji odobreni i koriste se u zdravstvenim ustanovama testovi koji kao uzorak koriste krv (brzi testovi iz kapi krvi i Eliza testovi iz venske krvi)", pojasnila je Marjanovic.\nOna je kazala da je u NVO i na terenu moguce mobilno testiranje tim testovima ako ga izvode zdravstveni radnici i, po zavrsenom uzimanju uzoraka, njihovo nosenje na analizu u laboratoriju zdravstvene ustanove.\nPrema njenim rijecima, ako bi bili odobreni za upotrebu testovi koji koriste kao uzorak za testiranje oralnu tecnost koja je bezbjednija za rad u vanmedicinskim uslovima i ako bi u NVO bili edukovani terenski radnici za izvodjenje brzih oralnih testova, postojala bi mogucnost za aktivnijim terenskim testiranjem posebno ranjivih populacija.\nMarjanovic je saopstila da tih testova nema u slobodnoj prodaji, i njihova je cijena znatno skuplja od testova koji se rade iz krvi.\n"Veoma je vazno da se shvati da, u slucaju da se obezbijede ti testovi, osobe koje ih rade, radi skriniga, moraju da budu dobro edukovane, i to ne samo po pitanju tehnickog izvodjenja i skladistenja testova, vec i po pitanju ogranicenja validnosti testa i njihove interpretacije", porucila je Marjanovic.\nTa vrsta testiranja je, kako je istakla, pozeljna za tesko pristupacne vulnerabilne populacije, i preporucuje se vrsnjacko testiranje sa posebnim akcentom na savjetovanje.\nMarjanovic je ocijenila da je takav pristup neophodan kako bi se sto vise osoba testiralo, imalo uvid u svoj HIV status i pocelo na vrijeme sa lijecenjem.\n"Ovim bi se pristupom omogucio bolji kvalitet zivota s jedne strane, a sa druge strane, uticalo bi se na smanjenje epidemije i sirenje HIV-a, jer istrazivanja pokazuju da osobe sa poznatim HIV statusom mijenjaju svoje ponasanje i cine seksualno ponasenje bezbjednim po sebe i okolinu koja je direktno izlozena", pojasnila je Marjanovic.\nOna je porucila da je neophodno zagovaranje za uvodjenje testiranja u zajednici, posebno na terenu.\nMarjanovic je ukazala da je vrlo vazno voditi racuna o validnosti testova kojima se vrsi testiranje, edukaciji onih koji vrse testiranje (zdravstveni radnici, vrsnjacki aktivisti ili radnici iz NVO), povremenim kontrolama skladistenja testova (ako se ne cuvaju u zdravstvenim ustanovama za sta vec postoje protokoli), uz obavezne protokole rada testiranja na terenu.\nNa taj nacin bi se, smatra Marjanovic, povecao broj testiranih, jer bi usluga bila dostupna i na terenu, kao i broj onih koji bi promijenili ponasanje i/ili poceli da vode racuna o efikasnijoj i boljoj zastiti, a i na vrijeme otkrili HIV infekciju.\n"To bi sve moglo da utice na smanjivanje broja novoinficiranih i novootkrivenih u kasnom stadijumu infekcije", navela je Marjanovic.\nOna je saopstila da je i u drugim zemljama u regionu slicna situacija kao u Crnoj Gori.\nMarjanovic je kazala da je u glavnim gradovima u Evropi i svijetu u posljednje vrijeme praksa osnivanje mjesta za testiranje, takozvanih "Check point" mjesta koja, kako je pojasnila, osnivaju lokalne zajednice i sluze da gradjani mogu doci da se testiraju.


AMERIČKI AMBASADOR: Ne treba propustiti ovu fantastičnu priliku za Kosovo | WebTribune\nHome U FOKUSU AMERIČKI AMBASADOR: Ne treba propustiti ovu fantastičnu priliku za Kosovo\nPosted date: септембар 23, 2018 In: U FOKUSU\nPregovore Beograda i Prištine ne bi bilo mudro oročavati, posebno dok ne postoji nešto opipljivo s čim bi taj posao mogao da se završi.\nTo je u intervjuu FoNetu izjavio ambasador SAD u Beogradu Kajl Skat, koji smatra da je, s obzirom na globalnu dinamiku sledeće godine, “ovo fantastična prilika da se učini napredak i da je ne treba propustiti”.\nOn je, u okviru serijala Kvaka 23, precizirao da su dogodine izbori za Evropski parlament, “a postoji mogućnost da bude izbora i na Kosovu i u Srbiji” i napomenuo da je “stanje u ovom regonu uvek složeno”.\nProteklih meseci je došlo do zamaha u pregovorima i ne treba dopustiti da “jedna ili druga izjava skrenu tok sa tog glavnog puta”, rekao je Skat u razgovoru s novinarkom Danicom Vučenić, upitan o nedavnim ratobornim izjavama kosovskog premijera Ramuša Haradinaja.\nUz podsećanje da je “dijalog Beograda i Prištine iz prethodne tehničke faze, prešao u novu, veoma složenu fazu, u kojoj se govori o širem sveobuhvatnom sporazumu”, Skat je rekao da “već to govori o napretku” i zato nije saglasan sa ocenama da su pregovori u zastoju.\nPrema njegovim rečima, SAD nisu neposredno uključene u pregovore koji se vode “između Srbije i Kosova, uz posredništvo Evropske unije (EU)”, ali je “važno usmeriti se na sveobuhvatni dogovor i rešenja”.\n“Postoje ideje, neke će biti uspešne, neke neće, ali je, po našem mišljenju, važno dati priliku i prostor liderima Srbije i Kosova da razgovaraju, budu fleksibilni i kreativni i dođu do trajnog rešenja, koje može da se sprovede i koje je prihvatljivo za građane obe zemlje”, naglasio je Skat.\nNa pitanje o stavu predstavnika opozicije u Srbiji da Hašim Tači i Ramuš Haradinaj pregovorima “otkupljuju slobodu”, a Aleksandar Vučić ostanak na vlasti, Skat je bio decidiran “da to nije tačno”.\nPrema Skatovim rečima, “imamo lidere koji se kreću ka rešenju, ka sporazumu koji je dobar za njihove narode i da je to pravac razvoja događaja”.\n“Ne postoji zemlja u regionu koja je ‘osuđena’ da bude zaglavljena u sukobu”, poručio je ambasador SAD i ocenio da svaka zemlja, uz “snažno i kreativno vođstvo”, može da ide napred.\nTo se vidi na primeru Makedonije i Grčke, koje su uspele da reše višedecenijski spor oko imena, jer su, kako je istakao, “hrabri lideri preuzeli rizik i napravili iskorak”.\n“Mislim da možemo očekivati da se to dogodi i sa Kosovom i Srbijom”, predvideo je Skat i objasnio da su mir i stabilnost najvažniji za obe strane.\nPre svega je važno da se razume gde “leži budućnost i da se krene ka njoj”, obrazlažio je Skat, ali ne bi ulazio u to ko šta dobija.\n“To ne možemo mi da rešimo, to moraju dve strane da reše”, tvrdi Skat, ali ukazuje da zamrznuti konflikt nije dobro rešenje ni za jednu od njih.\nPrema njegovoj oceni, zamrznuti konflikt je mnogo gori, jer “proizvodi nestabilnost i može imati negativne posledice po budućnost”, pa ne zna zašto bi to neko izabrao.\nNa pitanje da li je ministar spoljnjih poslova Srbije Ivica Dačić u pravu kada kaže da SAD menjaju politiku prema Srbiji, Skat je odgovorio: “I da i ne”.\n“Zašto ‘ne’? Zato što je naša politika veoma stabilna i zasnovana na ideji izgradnje stabilnog zapadnobalkanskog regiona, pomirenju sa prošlošću, rastu i razvoju, kao i integraciji regiona u EU”, istakao je Skat.\n“Tu se ništa ne menja, to je politika svake administracije, pa i ove”, koja je, prema njegovim rečima, u slučaju pregovora Beograda i Prištine, odlučila prvo da “čuje sve strane, pre nego što donese bilo kakav zaključak”.\nS druge strane, promena je što “Srbija oseća da se sada možda pažljvije slušaju i uzimaju u obzir i srpska gledišta. Ako će biti sporazuma oko Kosova, mislim da taj\nsporazum mora da bude u interesu i Srbije i Kosova”, naglasio je Skat.\nUpitan zašto su SAD ođednom odlučile da podrže ideju o “korekciji granica”, Skat je rekao “da oni nisu odlučili ovo ili ono, već su odlučili da daju prostor obema stranama da se dogovore”.\n“Nismo povukli crtu, crvenu liniju i rekli ovo sme, ovo ne sme”, objasnio je američki ambasador, kome se “čini da su lideri ozbiljni, da je reč o ozbiljnim rukovodiocima, koji razgovaraju, žele nešto da reše i koji su otvoreni”.\n“Mi slušamo sva rešenja koja predlažu, za koja veruju da mogu da se sprovedu, da budu trajna i dovedu do stabilnosti u regionu”, precizirao je Skat i predočio da “SAD, kao rezultat pregovora, ne isključuju ni jednu mogućnost”.\nUpitan šta SAD vide kao sadržinu ideje o korekciji granica, on je odgovorio je da nije na američkoj strani da “definiše šta treba da piše u sporazumu, već na stranama koje pregovaraju” i pronađu “trajno rešenje koje ne može biti nametnuto spolja”.\nSkat je najavio da će SAD razmatrati “okvire sporazuma, sopstvenu ulogu, u smislu pomoći i pomeranja stvari napred, ali tako da dogovor stabilizuje region”.\nNećemo podržati takav sporazum koji bi destabilizovao region i stvorioa probleme, ukazao je Skat, koji nije direktno odgovorio na pitanje o članstvu Kosova u\nUjedinjenim nacijama (UN), rekavši da “prvo mora da se vidi šta je rezultat dogovora”.\nBio je, međutim, jasan u objašnjenju da “SAD priznaju nezavisnost Kosova, da misli da Kosovo zaslužuje mesto u UN i da narod na Kosovu veruje da mu je mesto u svetskoj organizaciji”.\n“Mislim da bi za Kosovo bilo važno da dobije legitimitet i međunarodno priznanje u UN, koje zaslužuje”, naglasio je Skat.\nOdgovarajući na pitanje da li međunarodna zajednica ima plan B, ukoliko izostane dogovor Beograda i Prištine, on je rekao da je “optimista i da više voli da se bavi planom A”.\nKako je ponovio, to bi bio trajni i sprovodivi sveobuhvatni sporazum, “koji bi imao pozitivan efekat na stabilnost i mir u regionu”.\nNa stranama u pregovorima je da se dogovore, uz pomoć Federike Mogerini, ponovio je Skat, napominjući da pitanje “demarkacije, korekcije granica, nije tako jednostavno i da tu nije reč o crtanju linija po kartama”.\nPrema njegovom stavu, sveobuhvatni sporazum mora mnogo toga da uzme u obzir, prava i bezbednost srpske manjine na Kosovu, srpsko kulturno nasleđe, pitanje imovine, nestalih, ratnih zločina i mnoge druge otvorene teme, koje bi morale da se reše i budu deo sporazuma.\nNa opasku da “bez pečata” SAD ništa ne može da se dogovori, naročito na ovim prostorima, Skat je objasnio da on “govori o međunarodnoj zajednici, a ne o SAD, i da u ovom poslu svi imaju ulogu da podrže obe strane, dok su Sjedinjene Države spremne da pomognu”.\nRešenje problema Srbije i Kosova, otvoriće Srbiji kapije članstva u EU, ako ispuni ostale uslove, uveren je Skat, “ali će otvoriti vrata i Kosovu za veću saradnju i na regionalnom i na međunarodnom planu”.\nUpitan o načinu na koji Vašington može da pomogne Srbiji da se priključi EU, on je odgovorio da su “SAD posvećene viziji da se sve zemlje Zapadnog Balkana integrišu u evropske i evroatlantske stukture, ako to žele”.\nOd kada su Sjedinjene Države 2001.godine ponovo otvorile ambasadu u Beogradu, njena aktivnost usmerena je na pomoć Srbiji da sprovede reforme, koje će je učiniti boljim kandidatom za EU, rekao je Skat.\nNa pitanje da li je u američkom interesu jaka ili slaba EU, on je naglasio da “Sjedinjene Države prepoznaju da ne mogu da budu same u svetu, koji ima toliko izazova sa kojima se suočava”.\n“Naši prirodni saveznici su ovde u Evropi, na evropskom kontinentu”, istakao je Skat i konstatovao da je snažna Evropa u interesu SAD.\nČak i kao snažan ekonomski konkurent, kako je rekao, Evropa može da bude snažanr partner i u pravcu izgradnje mira, stabilnosti i odgovora na svetske izazove.\nGovoreći o kineskom i ruskom uticaju na region i Srbiju, Skat je poručio da je “Srbija slobodna da ima dobre odnose sa svim zemljama u svetu” i da američka strana ne želi da sprečava odnose Srbije i njenih partnera.\nOn, međutim, razlikuje “angažmane” Kine i Rusije i tumači da Kina ima nameru da proširi ekonomski uticaj u regionu,što čini kroz kredite za infrastrukturne projekte, koje posle grade Kinezi, a sada i kroz investicije u proizvodnju.\nS druge strane, ruski uticaj Skat vidi kao “maligniji”, jer smatra da Rusija nije usmerena na stvaranje nečeg pozitivnog, već na “razdor u balkanskim zemljama sa ciljem da ih spreči da idu ka evropskim integracijama”.\n“Na ruski angažman gledamo kroz primere Makedonije i Crne Gore. U Makedoniji su podržavali snage koje su se protivile sporazumu sa Grčkom, dok su u Crnoj Gori podržali snage koj su želele da zbace vladu te zemlje”, tvrdi Skat.\nKao još jedan primer ruskog angažmana, on je pomenuo i podršku paravojnim organizacijama koje “obučavaju omladinu i regrutuju je za Siriju i istočnu Ukrajinu”.\nNa pitanje o tabloidima u Srbiji, kao “trbuhozborcima” vlasti, on je uzvratio da “neće da ulazi u političke veze”, ali smatra da “tabloidi ne čine nikakvu uslugu srpskom\nPretvorili su novinarstvo u rijaliti šou, što za javnost nije dobro, rekao je Skat, “izvrću činjenice, a onda to sve predstavljaju kao istinu, i senzacionalističkim i netačnim pisanjem navode srpski narod da poveruje da je stanje ovde takvo kao da će se dogoditi rat”.\nOn se prisetio i da je u tabloidima o sebi čitao “najstrašnije stvari i laži”, a da, pri tome, ni njega, ni Ambasadu, nikada niko iz tabolida nije pozvao da pita za komentar ili reakciju.\nJoš jedan ruski gigant “otpisao” dolar\nFrancuski Mond: Razmena teritorija, srpsko Kosovo za jug Srbije, problematično\nPoznati tajkun u centru skandala: Za žurke angažovao 130 devojaka – KOKAIN I ALKOHOL U POTOCIMA\n10 svakodnevnih grešaka koje uništitavaju bubrege\nRodžer Voters: Vi želite da otpočnete rat s Rusima? Vi ste poludeli! Znate li s kim imate posla?\nSKOT KROJI GRANICE: Da se zna linija – gde je Srbija, gde Kosovo – VIDEO\nRusi spremaju super ratnika: Najnoviji borbeni helikopter sa iskustvima iz Sirije\nUDARNA VEST – Čepurin HITNO kod Vučića, doneo poruku iz Moskve ZBOG KOSOVSKE VOJSKE\nKanađani pronašli rudno bogatstvo u Srbiji\nŠEŠELJ O UPADU U RTS: Policija da slisti ovu prozapadnu rulju – Evo šta hoće Amerika sa ovim – VIDEO


"Srbija nikada neće priznati Kosovo... dok ga ne prizna. Taj dan je možda u dalekoj budućnosti, ali nema permanentne stabilnosti u regionu dok ne dođemo do tog dana", smatra nekadašnji zamenik pomoćnika američkog državnog sekretara za Evropu i Evroaziju\nNema permanentne stabilnosti na Balkanu dok Srbija ne prizna Kosovo, veruje Tom Kantrimen, bivši američki diplomata, koji je deo svoje karijere proveo služeći u tom regionu, a danas je predsednik Upravnog odbora Udruženja za kontrolu naoružanja. Međutim, Kantrimen smatra "da smo još daleko od momenta u kojem će Beograd ili Priština biti spremni da preduzmu teške, neophodne kompromise".\nU svetlu razgovora predstavnika Srbije i Kosova u Briselu ove nedelje, tokom kojih su otvorene dve nove teme - pitanje Zajednice srpskih opština i imovine i međusobnih finansijskih zahteva, Kantrimen je za Glas Amerike govorio o tome da li bi ovakav tok razgovora mogao u doglednoj budućnosti da vodi ka konačnom sporazumu, imajući u vidu više puta ponovljene izjave predsednika Srbije da Beograd neće priznati Kosovo?\n“Reč ‘nikada’ se preterano koristi u politici i diplomatiji. Srbija nikada neće priznati Kosovo... dok ga ne prizna. Taj dan je možda u dalekoj budućnosti, ali nema permanentne stabilnosti u regionu dok ne dođemo do tog dana. U međuvremenu, ozbiljne diskusije o tekućim dostupnim sredstvima političke I ekonomske saradnje u regionu poput ovonedeljnih diskusija u Briselu su neophodne i korisne. U odsustvu političke volje u oba glavna grada da se preduzmu veliki kompromisi, dve vlade bi trebalo bar da se fokusiraju na pokušaje da pruže viže prosperiteta svojim građanima”.\nProšle nedelje u Vašingtonu, pod pokroviteljstvom Bele kuće - specijalnog izaslanika predsednika Trampa za pregovore Kosova i Srbije Ričarda Grenela i savetnika za nacionalnu bezbednost Roberta O’Brajena - postignut je važan dogovor o normalizaciji ekonomskih odnosa Beograda i Prištine. Sve strane vide taj dogovor kao veliki korak napred i priliku za otvaranje novih radnih mesta za mlade u Srbiji i na Kosovu. Savetnik za nacionalnu bezbednost O’Brajen izrazio je uverenje da dogovor vodi ka političkom rešenju.\nGlas Amerike: Kako biste ocenilii ove razgovore uopšte, koliko je po vama realistična O’Brajenova ocena i koji vremenski okvir za takvo rešenje biste vi predvideli?\nKantrimen: Za Belu kuću primarna svrha samita je bila da se održi foto sesija koju će Tramp upotrebiti u svojoj izbornoj kampanji, kako bi pokazao da ‘rešava’ svetske probleme. Ekonomska obećanja koja su pružile obe strane u Vašingtonu su pozitivna, iako su manje specifična i manje obavezujuća nego što su uobičajeni ekonomski aranžmani između zemalja. Pa ipak, to je veliki logičan skok da se kaže da će ovi mali koraci dovesti do političkog rešenja. Još smo daleko - u smislu godina i mentaliteta - od momenta u kojem će Beograd ili Priština biti spremni da preduzmu teške, neophodne kompromise.\nGlas Amerike: Kako biste okarakterisali i objasnili ovako intenzivno interesovanje za pitanja Balkana od strane SAD posle dužeg vremena?\nKantrimen: Ne verujem da su Sjedinjene Države ignorisale Balkan. Pokretačka sila za prošlonedeljni sastanak je bila jedino predsednikova želja da zabeleži ‘pobedu’ na planu inostrane politike za svoju kampanju.\nGlas Amerike: Da li smatrate da je važno da SAD i EU i dalje, posle ovako intenzivnog razvoja događaja, ostanu angažovani uz veću koordinaciju njihovih nastojanja.\nKantrimen: Vašington i Brisel moraju blisko da koordinišu, ne samo u vezi sa pitanjima Srbije i Kosova već i u vezi sa obezbeđenjem napretka i stabilnosti u Bosni i Hercegovini. Tešnja saradnja između EU i SAD - za koju sam siguran da će se desiti - neophodna je, ali neće biti dovoljna da se pozabavimo nerešenim pitanjima Balkana, ako lideri regiona ne budu spremni za taj izazov.


Ograničenje kretanja u FBiH ne važi za članove biračkih odbora i političkih stranaka\nSvjetlana Topalić, 11/11/2020\nKrizni štab Federalnog ministarstva zdravstva uputio je instrukciju upravama policija i ministarstvima unutrašnjih poslova kantona u vezi sa naredbom kojom se ograničava kretanje stanovništva na području Federacije BiH od 23.00 do 5.00 časa, koja počinje večeras.\n“Zaposleni koji su uključeni u provođenje mjera i aktivnosti na rješavanju epidemije na području FBiH, oni kojima se proces rada odvija u smjenama, moraju imati odobrenje poslodavca za kretanje u periodu od 23.00 do 5.00 časova narednog dana ili službenu legitimaciju da pripadaju službama koje su neposredno uključene u mjere i aktivnosti na sprječavanju epidemije”, navode iz Kriznog štaba.\nČlanovi političkih stranaka koji neposredno učestvuju u lokalnim izborima, takođe, treba da imaju potvrdu političke stranke za eventualno kretanje u vremenu od 23.00 do 5.00 časova.\nIz Kriznog štaba pojašnjavaju da putnici koji prije 5.00 časova putuju iz mjesta prebivališta odnosno boravišta, prema međunarodnim aerodromima, radi obavljanja leta u ranim jutarnjim časovima, potrebno je da prilikom kontrole pokažu avionsku kartu.\nTags\t#Krizni štab FBiH\t#ograničenje kretanja\nSport + [11.11.2020.]\nZapadna obala: U intervenciji izraelskih snaga na protestima privedeno deset osoba


Stabilizacija poslovanja javnih preduzeća glavni zadatak lokalne samouprave – RADIO TELEVIZIJA BOR\nBOR – Jedan od najznačajnijih zadataka lokalne samouprave u narednom periodu biće uvođenje poslovanja javnih preduzeća u Boru u ekonomske okvire, rekao je predsednik Opštine Bor Aleksandar Milikić na konstitutivnoj sednici Skupštine opštine Bor 10. aprila.\nPrema njegovim rečima, situacija u javnom sektoru jeste teška i promene u negativnom poslovanju pre svega Toplane i Vodovoda neće biti ni jednostavne ni brze. Dugovanja su velika, oba sistema su stara i jedino njihovom rekonstrukcijom mogu značajno da se smanje troškovi, čulo se na sednici.\nOpština Bor će i u narednom periodu izdvajati značajna sredstva za oblast socijalne zaštite, obrazovanja, zdravstva i za omladinu i sport. Kako bi se pomogla poljoprivreda, kao jedna od potencijalno značajnih privrednih grana u narednom periodu trebalo bi izmeniti konkurse za podsticaj poljoprivrede jer su dosadašnja iskustva pokazala da često novac predviđen za ovu namenu ostaje neiskorišćen.\nTags: aleksandar milikic, Javna preduzeća, lokalna samouprava, opština Bor, planovi, podsticaj, prioritet, sednica so bor, sredstva, ulaganje, zadaci\nPrevious Opština Bor dobila na konstitutivnoj sednici novo rukovodstvo\nNext Zasedalo Opštinsko veće u Boljevcu


MUDRA PRIČA-Bog uvek ima plan za vas: Kad vam stvari ne idu na ruku, ovoga treba da se setite! | vesti-info.rs\nHomeŽIVOTMUDRA PRIČA-Bog uvek ima plan za vas: Kad vam stvari ne idu na ruku, ovoga treba da se setite!\nMUDRA PRIČA-Bog uvek ima plan za vas: Kad vam stvari ne idu na ruku, ovoga treba da se setite!\n19. septembra 2016. ŽIVOT\nKada stvari ne idu na vašu ruku, uvek znajte da Gospod ima plan za vas. Ako mu verujete, On će vam dati velike darove


ZADUŽIVANJE SRBIJE ZAVISI OD BDP-A\nNivo zaduženosti Srbije u odnosu na bruto domaći proizvod je relativno nizak u odnosu na druge zemlje, kaže profesor Ekonomskog fakulteta Milojko Arsić i član Ekonomskog saveta premijera. U poređenju sa zemljama u regionu Srbija se nalazi na prosečnom nivou zaduženosti jer i ostale zemlje u regionu su relativno nisko zadužene, međutim, i one su, kao i Srbija tokom 2009. godine imale značajno povećanje odnosa javnog duga prema BDP-u.\nIpak, postojeći tempo zaduživanja ne bi trebalo da traje dugo i činjenica da je javni dug Srbije na nivou od oko 31 odsto BDP-a, a da je, recimo, uslov za ulazak u monetarnu uniju EU odnos javnog duga prema BDP-u od 60 odsto. Sadašnji tempo zaduživanja Srbije opravdano je nastaviti narednih godina samo pod uslovom da se zaduživanje ostvaruje isključivo za ulaganja u infrastrukturu.\nAko bismo uspeli da sa takvim tempom zaduživanja u narednih nekoliko godina završimo auto-put na Koridoru 10, da modernizujemo železnicu i rešimo druge velike infrastrukturne investicije, onda bi to bilo opravdano s tim što Srbija ne bi smela da pređe odnos između javnog duga i BDP-a od oko 45 posto, naglasio je Arsić.\nNa tom nivou bi trebalo da bude stabilizovan javni dug Srbije, ukazao je on napominjući da to koliko Srbija može da se zadužuje zavisi dobrim delom i od toga koliko će u budućnosti da raste BDP. "Ako bruto domaći proizvod raste brže, onda mi možemo da se zadužimo više nego kad raste sporije", objasnio je Arsić, koji je i član Ekonomskog saveta premijera.\nUkoliko konsolidovani deficit budžeta u ovoj godini bude četiri odsto, kako je planirano, a rast BDP-a 1,5 odsto, i uz stabilan kurs dinara, na kraju godine može se očekivati javni dug Srbije od oko 34 odsto BDP-a. Javni dug Srbije na kraju protekle godine bio je 9,85 milijarde evra, što je 31,3 odsto BDP-a. Na kraju 2008. godine javni dug bio je 8,78 milijardi evra, što je bilo 25,6 odsto BDP-a.


Odabrano 25 učesnika Programa EU za mlade državne službenike u BiH – Fokus.ba\nProgram EU za mlade državne službenike u BiH je dvogodišnji program i nastavak je uspješnog regionalnog projekta\nDvadeset i pet mladih državnih službenika i službenica iz cijele Bosne i Hercegovine odabrano je za učešće u edukativnom projektu „Program EU za mlade državne službenike u BiH“ koji finansira Evropska unija, a realizuje British Council u BiH. Odabrani učesnici i učesnice projekta sa svih nivoa vlasti, naredne sedmice okupit će se u Sarajevu na prvim predavanjima nakon kojih će krenuti na prilagođeni četverosedmični program obuke. Program je posvećen unapređenju javne uprave u Bosni i Hercegovini kroz izgradnju profesionalne i depolitizirane državne službe na temelju stručnosti i sposobnosti, a cilj projekta je osnaživanje mladih državnih službenika koji su zaduženi za proces pristupanja Evropskoj uniji i koji će biti nosioci promjena u toku procesa proširenja.\n„Čitav program od četiri sedmice online obuke postavlja odličan temelj jer uključuje raznolike aktivnosti kao što su radionice, individualne i grupne sesije, virtuelne posjete, uvodne govore i panel diskusije sa službenicima Generalne direkcije za proširenje i politiku susjedstva, simulacije, metodu igranja uloga, itd. Ovaj pristup osigurat će interaktivno učešće svih državnih službenika koji će koristiti pogodnosti ovog programa uz održavanje najviših akademskih standarda“, istakla je direktorica British Council u BiH, Amila Lagumdžija.


Jugoslovenski pozorišni festival u Užicu - FESTIVAL BEZ PREVODA - Ivanov - najbolja predstava po oceni publike i žirija XXII JPF\nIvanov - najbolja predstava po oceni publike i žirija XXII JPF\nPredstava „Ivanov“ (A.P.Čehov/Tatjana Mandić Rigonat) Narodnog pozorišta Beograd, najbolja je predstava na 22. Jugoslovenskom pozorišnom festivalu - Bez prevoda. Ukupno 9 nagrada koje nose ime Ardalion, jedinog glumca među svecima, podelile su predstave “Ivanov” (NP Beograd), “Priče iz bečke šume”(Gavella, Zagreb), “Dokle pogled seže” (Zetski dom, Cetinje) i “Moja fabrika” (BNP Zenica). Stručnim žirijem je predsedavao uvaženi reditelj Dejan Mijač, kome je tokom poslednje predstave pozlilo, tako da poslednje večeri festivala nije učestvovao u donošenju odluka. Kako je žiri zasedao svakog dana, pomno pratio svako izvođenje i razgovarao o viđenim umetničkim ostvarenjima čak i pred poslednju takmičarsku predstavu, žiri je imao usaglašene stavove koje su osme festivalske večeri objavila ostala četiri člana stručnog žirija.\nOsim Ardaliona za najbolju predstavu “Ivanov” je osvojio još dva Ardaliona. Predragu Ejdusu, koji u komadu „Ivanov“ igra lik Šabeljskog, pripala je nagrada za najbolju mušku ulogu i Hani Selimović za najbolju žensku ulogu, za ulogu Saše koja tu nagradu ravnopravno deli sa Natašomi Janjić za ulogu Marijane u predstavi „Priče iz Bečke šume“, Dramskog kazališta Gavela iz Zagreba, u režiji Igora Vuka Torbice.\nArdalion za režiju otišao je Arpadu Šilingu za režiju komada „Dokle pogled seže“, Kraljevskog pozorišta Zetski dom na Cetinju.\nSpecijalna nagrada je pripala Bosanskom narodnom pozorištu Zenica za predstavu Selvedina Avdića „Moja fabrika“ u režiji Selme Spahić za „posvećenost problemima sopstvene zajednice“.\nStručni žiri zasedao je u sastavu: Dejan Mijač, Željka Turčinović, dramaturškinja iz Hrvatske, Nataša Nelević, pozorišna kritičarka iz Crne Gore, dr Radivoje Dinulović, arhitekta i scenograf iz Srbije i Zoran Ljutkov, glumac iz Makedonije.\nI po mišljenju publike, predstava „Ivanov“ je najbolja na festivalu i dobila je ocenu 4.75. Komad „Moja ti“ (Olga Dimitrijević/Aleksandra Milavić Dejvis/Atelje 212) 4.71, „Svedobro“ (Stevan Vraneš/Nemanja Ranković/ NP Užice) 4.66, „Tako je, ako vam se tako čini“(Luiđi Pirandelo/Jagoš Marković/ JDP) 4.61, „Dokle pogled seže (autorski projekat/Arpad Šiling) 4.38, „Priče iz bečke šume /Eden fon Horvat/ Igor Vuk Torbica) 4.13 i „Moja fabrika (Selvedin Avdić/ Selma Spahić) 4.04 i „Samoubica“ (Nikolaj Erdeman, Veljko Mićunović/ CNP Podgorica) 3.84.\nJoš u ovoj kategoriji: « Saopštenje stručnog žirija 22. JPF\tMoja ti - 4,71 »


Naziv projekta: Izgradnja sistema za vodosnabdijevanje u opštini Rožaje\nKorisnik projekta: JP Komunalno preduzeće\nUkupna vrijednost investicije: 2.559.500 €\nUkupan period realizacije: Approx. 36 mjeseca (24 mjeseca za pripremu tehničke dokumentacije + 12 mjeseci izgradnja)\nProjekat unapređenja sistema za snabdijevanje opštine Rožaje obuhvata dvije komponente, i to:\nIzgradnja novog rezervoara Vukoser, zapremine 2.000 m3\nIzgradnja primarnog cjevovoda za vodosnabdijevanje od vodoizvorišta Vrela Ibra do rezervoara Vukoser, u dužini od aproksimativno 7,4 km.\nPostojeći cijevovod izrađen je od azbestnih cijevi i u lošem je stanju. Uslijed deterioracije cijevi, neodgovarajuće dubine postavljenog cijevovoda i pojedinih loše definisanih sekcija dužinom pravca cijevovoda, česta su lomljena spojeva što dovodi do prekida u snabdijevanju i povećanja gubitaka.\nNa osnovu tehničkog opisa Finansijskog ugovora „Projekat za vodosnabdijevanje i tretman otpadnih voda u Crnoj Gori“ koji je potpisan između Države Crne Gore i Evropske Investicione Banke, predviđena je mogućnost finansiranja Projekta izgradnje sistema za vodosnabdijevanje u opštini Rožaje.\nTurska Agencija za međunarodnu saradnju (TIKA) donirala je opštini Rožaje 8 km duktilnih cijevi promjera Ø 400.\nSa ciljem utvrđivanja izvodljivosti i podobnosti projekta, izrađena je u maju 2012. Godine, sredstvima fonda IPF TA 2009, Studija izvodljivosti “Izgradnja sistema za upravljanje otpadnim vodama i vodosnabdijevanje”, od strane konsultanta “WYG International”.\nU II kvartalu 2012.godine, urađen je nacrt PUP-a opštine Rožaje, kojim je predviđena izgradnja primarnog cjevovoda za vodosnabdijevanje od vodoizvorišta Vrela Ibra do rezervoara Vukoser, trasom koja je definisana Glavnim projektom.\nIzgradnja novog rezervoara planirana je na lokaciji postojećeg. Usvojen DUP “Zona Centar” kojim se predviđa izgradnja ovog rezervoara na lokaciji definisanoj Glavnim projektom.\nS obzirom da se polaganje novog cjevovoda za vodosnabdijevanje od vodoizvorišta Vrela Ibra do rezervoara Vukoser, vrši neposredno pored postojećeg za čije izvođenje je sproveden eksproprijacioni postupak, stav opštine Rožaje je da ne postoji potreba za dodatnim ekproprisanjem zemljišta na predmetnoj trasi.\nS obzirom da se izgradnja novog rezervoara Vukoser sprovodi na lokaciji postojećeg, ne postoje problem imovinsko pravne prirode.\nStudija izvodljivosti za izgradnju sistema za vodosnabdijevanje i upravljanje otpadnim vodama.\nGlavni projekat za izgradnju cijevovoda Vrelo Ibra - Vukoser\nGlavni projekat za izgradnju rezervoara Vukoser\nGrađevinska dozvola za izgradnju cijevovoda Vrelo Ibra-Vukoser\nGrađevinska dozvola za izgradnju rezervoara Vukoser


Kao i prethodnih sezona, najbolji tim u Nemačkoj je Bajern. Bavarci su jesenji deo prvenstva završili na lidesrkoj poziciji, sa 13 pobeda i po dva remija i poraza. Čak 11 bodova prednosti ima Bajern u odnosu na prvog pratioca, "kraljevsko plave" iz Gelzenkirhena. I Šalke ima dva poraza, ali i četiri remija više u odnosu na lidera.\nOčajnu polusezonu su imali "jarčevi" iz Kelna, jer su čekali poslednje kolo da protiv Volfsburga upišu prvi trijumf, nakon tri remija. Keln je prikovan za dno tabele sa 6 bodova, a po 15 su sakupili Hamburger i Bremen, koji će voditi žestoku bitku za mesta koja garantuju opstanak u elitnoj ligi Nemačke.\nPrvo prolećno kolo Bundeslige otvoriće u Leverkuzenu Bajer i Bajern, u petak 12. januara. Na startu 55. sezone Bundeslige, na Alianc areni domaćin je slavio protiv "farmaceuta" sa 3:1. Jedan od najzanimljivijih susreta održaće se u Lajpcigu, gde će na Rad Bul areni gostovati Šalke, koji je u Gelzenkirhenu upisao tri boda na startu sezone, pobedom 2:0 nad "bikovima".\nfudbal borusija dortmund evropski fudbal bundesliga bajern minhen


Radikali prelaze u naprednjake\nRadikali prelaze u naprednjake\nBivši poslanici Srpske radikalne stranke /SRS/ Aleksandar Martinović, Dragan Stevanović, Marina Raguš i Vladan Jeremić prelaze u Srpsku napredu stranku /SNS/ – javlja B92.Martinović je rekao za B92 da je sa liderom naprednjaka Aleksandrom Vučićem obavio nekoliko veoma prijateljskih razgovora i da između njih nema problema.\n„Zaista nije bilo nikakvih teških reči. Činjenica je da je sukob koji je počeo između Tomislava Nikolića i Vojislava Šešelja 2008. bio, pre svega, lični rat. To nije bio politički sukob kao što je to bio politički sukob sa DS ili nekom drugim partijama, već lični rat“, rekao je Martinović.\nKomentarišući sukob radikala i Nikolića, koji je pre četiri godine izašao iz SRS, Martinović je rekao da je politika stvar kompromisa koji su mogući, kako u politici, tako i u životu, tako da je i on napravio kompromis sa SNS i Vučićem.\n„Odlučio sam da uđem u tu stranku i pomognem joj da ostvari još bolji rezultat na narednim zborima“, dodao je Martinović.\nNa pitanje da li je o svojoj odluci obavestio lidera radikala Vojislava Šešelja, on kaže da nije, jer je „Šešelja nemoguće obavestiti, tehnički, jer on ne može da se pozove u Tribunal“.\n„Ja se s njim nisam čuo već duže vreme. Čuo sam se s drugim ljudima iz SRS i njima sam saopštio svoju odluku“, dodao je Martinović.\nPrema njegovim rečima, upravo taj lični rat sa Nikolićem, koštao je, između ostalog, radikale na opštim izborima u maju u Srbiji, kada je ta stranka pretrpela veliki poraz i nije uspela da uđe u srpski parlament.\nOn je naveo da je SRS imala priliku da se od izbora 6. maja zaista temeljno rekonstruiše, da se modernizuje, kadrovski podmladi, ali je predsednik stranke Šešelj odlučio drugačije i ukazao poverenje ljudima koji nisu u stanju da vode SRS na način da ona na narednim izborima ostvari dobar rezultat.\n„Mi koji smo ostali uz Šešelja, na neki način nismo hteli da otežavamo njegovu političku poziciju, koja je ionako teška samom činjenicom da se nalazi u Haškom pritovoru, i učestvovali smo u tom ratu sa Nikolićem. Na kraju se to ispostavilo kao velika greška“, ističe je Martinović.\nZa poslednje četiri godine SRS se pocepala, a predsednika te stranke Tomislav Nikolić je zbog sukoba sa Šešeljem izašao iz radikala i osnovao Srpsku naprednu stranku /SNS/ sa Aleksandrom Vučićem, te preuzeo veliki deo članstva.\nSve naše istorijske nesreće su uzrokovane konverzijom raznih vrsta, a iza svake od njih stoji materijalna korist (prodaja vjere za večeru). Ni ovoga puta ne treba očekivati ničega dobroga, slično kao i konverzijom Vučića i Nikolića.\nMarina Raguš u SNS????\nA to vi valjate bajate vest?E, gospodo može,al' vas ja neću više čitati,hvala lepo.


David Dragičević biće ponovo sahranjen na groblju Wiener Neustadt Žurnal - Jedina slobodna teritorija\nPravda za Davida: David Dragičević biće ponovo sahranjen na groblju Wiener Neustadt\nObjavljeno: 07.03.2019. u 11:25h\nDavor Dragičević, otac ubijenog mladića, ranije je isticao da neće dopustiti da tijelo njegovog ubijenog sina ostane u, kako je rekao, zločinačkoj državi. Davidovi roditelji su 13. februara Gradskoj upravi Banjaluka podnijeli zahtjev za ekshumaciju posmrtnih ostataka svog sina\nEkshumacija posmrtnih ostataka ubijenog 21-godišnjeg mladića Davida Dragičevića obaviće se 12. marta na Novom groblju u Banjaluci. Tri dana kasnije, 15. marta, David će biti sahranjen po drugi put na groblju “Friedhof der Stadt”, u gradiću Wiener Neustadt, u neposrednoj blizini Beča, gdje živi Davidova majka Suzana Radanović.\nDavor Dragičević, otac ubijenog mladića, ranije je isticao da neće dopustiti da tijelo njegovog ubijenog sina ostane u, kako je rekao, zločinačkoj državi. Davidovi roditelji su 13. februara Gradskoj upravi Banjaluka podnijeli zahtjev za ekshumaciju posmrtnih ostataka svog sina.\n„Danas smo zvanično predali zahtjev u opštini Banjaluka za ekshumaciju našeg, krvnički ubijenog, sina Davida", objavila je tada Suzana Radanović na Facebook stranici grupe "Pravda za Davida".\nDavor i Suzana godinu dana prolaze kroz užas, a to što će po drugi put, u stranoj zemlji, sahraniti svoje ubijeno dijete činjenica je koja njihovu ličnu tragediju i bol povećava do neslućenih razmjera. Za to su odgovorne institucije Republike Srpske i Bosne i Hercegovine, koje godinu dana nisu učinile ni najmanji korak da se riješi organizovano ubistvo Davida Dragičevića. Naprotiv, učinile su sve da se ubistvo zataška i da ekzekutori mladića i naručioci ubistva i dalje budu na slobodi.\nDavid Dragičević nestao 18. marta, a njegovo tijelo nađeno je 24. marta na ušću Crkvene u Vrbas kod tvrđave Kastel.\nPolicija je prvobitno tvrdila da je smrt zadesna, a Tužilaštvo je kasnije pokrenulo istragu o ubistvu mladića. I tu je za policiju i Okružno tužilaštvo slučaj završen, jer mjesecima nije napravljen nijedan korak kako bi se slučaj riješio, a odgovorni za ubistvo mladića našli iza rešetaka.\nOpstrukcija policijsko-pravosudnih organa u istrazi Davidovog ubistva vrši se sračunato, jer roditelji Davida Dragičevića tvrde da je on otet, mučen, silovan i da su ga na kraju ubili pripadnici MUP RS. Mnoštvo dokaza koji su objavljeni u javnosti potkrijepili su tvrdnje Davidovih roditelja. Umjesto da otkriju ubice i naručioce ubistva, institucije u RS krenule su u diskreditaciju, kriminalizaciju i progon ljudi koji traže pravdu za Davida. Svi oni proglašeni su neprijateljima Republike Srpske, stranim plaćenicima, čiji je navodni konačni cilj rušenje aktuelne vlasti u ovom entitetu.\nPorodica Dragičević tvrdi da je Davidovo ubistvo planirano ranije, zbog čega je i izrežirana pljačka kuće porodice Rađen u naselju Lauš, kako bi se pokojni mladić kriminalizovao.\nZbog toga je 26. marta prošle godine održana konferencija za novinare visokih funkcionera MUP RS, koji su naveli da se David Dragičević u noći nestanka prvo potukao s grupom mladića, potom opljačkao kuću porodice Rađen, a onda "zadesno" završio u Crkveni.\nVisoki funkcioneri MUP RS tada su tvrdili da je u krvi mladića pronađen LSD, mada u Banjaluci ne postoji laboratorija za tu vrstu toksikoloških nalaza, a naknadno toksikološko veštačenje u Beogradu i u Austriji, pokazalo je da u krvi Davida Dragičevića nije bilo droga.\nTakođer je naknadnim vještačenjem utvrđeno da DNK Davida Dragičevića uopšte nije pronađen u i oko navodno opljačkane kuće porodice Rađen.\nOd 26. marta su se na Trgu Krajine u Banjaluci svako veče, do 30. decembra prošle godine, održavali skupovi "Pravda za Davida", na kojima je zahtjevano otkrivanje ubica i nalogodavaca ubistva mladića.\nOnda se desio 25. decembar, kada su na Trg Krajine došli komunalci da „počiste“ sve simbole u vezi sa ubijenim mladićem – „Davidovo srce“, drvenu statuu drvene pesnice, kao znak otpora, cvijeće, svijeće… Potom su stigli i specijalci, a policija je prvo uhapsila Davidovog oca Davora, potom je privela i majku Suzanu, nakon čega se na Trgu okupio narod, koji se sukobio sa jakim policijskim snagama.\nBio je to početak otvorenog progona svih onih koji podržavaju porodicu Dragičević i traže pravdu za ubijenog mladića. Nekoliko dana kasnije, 30. decembra 2018. godine, održan je posljednji veliki skup „Pravda za Davida“, nakon kojeg je policija rastjerala ljude sa Trga Krajine i bukvalno lovila sve one koji su, poslije njihove naredbe da se raziđu, zadržali na tom mjestu.\nTe večeri „nestao“ je i Davor Dragičević, koji mjesec dana proveo na nepoznatoj lokaciji, a potom je napustio zemlju, jer je optužen da je pokušao izvršiti „državni udar“. Od 30. decembra prošle godine policija je nastavila da privodi i saslušava članove grupe "Pravda za Davida", zabranjujući svako dalje okupljanje veće grupe na Trgu Krajine.\nGrađani su nastavili okupljanja u crkvi Hrista Spasitelja u Banjaluci, gdje svako veče pale svijeće za ubijenog mladića.\nVlastima u RS i to smeta, pa svakodnevno vrše pritisak na građane koji dolaze u crkveno dvorište ili organizuju mirne protestne šetnje.\nU centru Banjaluke postavljeno je stotine novih nadzornih kamera, od kojih nekoliko pokriva i portu crkve Hrista Spasitelja. Svako veče okupljanje građana na tom mjestu nadzire desetine policajaca, na taj način svjesno utjerujući strah i vršeći pritisak kako bi se smanjio broj ljudi koji dolaze da pale svijeće. Orvelovske metode vladajući establišment pojačao je i svakodnevnim policijskog inspektora u civilu da snima ljude koji pale svijeće za ubijenog Davida.\nPrije nekoliko dana, dok je policijski inspektor u civilu iz neposredne blizine snimao ljude ispred crkve, prišao mu je Ozren Perduv, jedan od aktivista grupe „Pravda za Davida“ i zatražio od njega da se predstavi, jer nije imao nikakvu akreditaciju.\n„Snimatelj“, za koga se kasnije ispostavilo da je policajac u civilu Saša Anđelić, nije želio da se identifikuje, već je nadobudno odgovorio: „Samo vi radite svoj posao“.\nPerduv je potom pozvao operativni centar Policijske uprave Banjaluka i prijavio da se kod crkve nalazi neidentifikovana osoba, koja neovlašteno snima građane u crkvenom dvorištu. Odgovor službenice MUP RS bio je nevjerovatan – Zar tu u blizini nema policije, prijavite ga njima?!!!\nSloboda kretanja, govora i izražavanja stava, koji nije po volji establišmentu, u Banjaluci je dovedena do neslućenih razmjera. Najtragičnije od svega je što svi, koji bi mogli da reaguju, od nevladinog sektora do zvaničnih institucija i predstavnika međunarodne zajednice, ignorišu ovakvo stanje.


Motocikl nije luksuz - Ozonpress :: internet portal\nTag: luksuz, motorcikl\nInicijativa narodnog poslanika iz Sombora Žike Gojkovića, za smanjenje cena godišnje registracije motocikala, izazvala je polemiku u republičkoj Skupštini.\nPoslanik Gojković tražio je od Ministarstva finansija smanjenje registracije i kao objašnjenje naveo da se ovo prevozno sredstvo, usled klimatskih uslova, ne vozi tokom cele godine.\n– Za motore između 500 i 700 kubika cena registracije je 170 evra, za one do 1100 kubika je oko 250 evra, a za motore preko te kubikaže registracija iznosi kao za neki luksuzni džip – kaže Gojković i dodaje da su takve cene nerealno visoke pogotovo što sezona vožnje ne traje duže od šest meseci u kontinuitetu i malo je motocikala na putevima Srbije da bi se kasa punila na ovaj način.\nGojković smatra da za rešenje ovog problema postoje dva načina. Prvi je da država smanji dažbine za pedeset odsto i olakša njihovu registraciju. Ovaj potez napraviće novi podsticaj da se uveze i registruje veća količina motora nego do sada, posebno ako bude odlučeno da se uvede takozvana povlašćena kubikaža do 125 kubika, smatra Gojković.\nDrugi način je da cene registracije ostanu kao i do sada, ali da se dozvoli registracija za onoliki broj meseci koliko vlasnik bude želeo da vozi u jednoj kalendarskoj godini.\nOve predloge je prokomentarisao predsednik moto-kluba „Otpisani” Jovan Marjanović. On se slaže da je registracija preskupa i da mora u skorije vreme biti umanjena.\n– Motor nije luksuz, već prevozno sredstvo, umanjuje gužvu i lakše je pronaći parking. Potrebno je više edukovati vozače o bezbednosti i prednostima motora, ali i bicikala – kaže Marjanović, ali dodaje kako nije rešenje da se uvede mesečna registracija. Prema njegovim rečima, sve više motoraša koristi ovo prevozno sredstvo tokom cele godine, jer je saobraćajnih gužvi sve više, a u tom slučaju motor je brži od automobila.\n– Ja sam do skoro vozio motor i ako i u januaru bude lepo vreme, ponovo ću voziti. Mnogi bi poklekli pri lepom vremenu i ukoliko motor ne bi bio registrovan, kazne bi bile dosta veće – kaže Marjanović i zaključuje kako je najbolje rešenje smanjiti cenu registracije motora.


Udruženje za bezbednost i zdravlje na radu Srbije » Radnik pao sa krova zgrade u centru Beograda\n/ HRONIKA / Radnik pao sa krova zgrade u centru Beograda\nubzrs on 17/08/2016 - 7:32 am in HRONIKA\nSa gradilišta u centru Beograda, sa visine od desetak metara pao je radnik koji je zbog povreda prebačen u Urgentni centar.\nRadnik koji je popravljao krovni prozor pao je oko 11.20 sa zgrade na raskrsnici ulica Knez Mihailove i Rajićeve, rečeno je agenciji Beta u Ministarstvu unutrašnjih poslova (MUP).\nU Urgentnom centru rečeno je agenciji Beta da se povređeni nalazi na odelenju reanimacije.\nPortparol te ustanove Dragana Milojković rekla je da povređena osoba ima oko 50 godina i da njen identitet nije poznat.\nKompanija ABD: Ispitujemo pad radnika sa gradilišta\nKompanija ABD, investitor projekta “Šoping centar Rajićeva”, saopštila je da ispituje kako se dogodila nesreća u kojoj je radnik pao sa gradilišta, navodeći da će odmah po dobijanju rezultata istrage preduzeti sve mere da se ovakvi slučajevi ne bi ponavljali.\nTa kompanija je u saopštenju navela da “iskreno žali povodom nesreće koja se danas dogodila na gradilištu”.\n“Radnik koji se povredio obavlja poslove za lokalnog podizvođača koji izvodi radove na izgradnji šoping centra. Radnik je u svesnom stanju kolima Hitne pomoći prevezen u medicinsku ustanovu na lečenje”, piše u saopštenju i dodaje se da su sigurnost i bezbednost radnika na prvom mestu.\nNesreća na radu Pad sa visine\nRadnik "Zoohigijene" pokušao da odnese psa, "zaradio" izbijene zube\n17/08/2016 - 7:52 am